
DIVNI ROKOKO KOD 
OBER AM M ERG Ali A 

od Oberammergaua, kamo Jeronlmskl PutnlCkl Odbor 

DIVOT-ORGULJE U GOSPINU SVETIŠTU U ETTALU 
Desno : BAROKNI OLTARI U ETTAL SKOJ CRKVI 



OD MAJČINE MOLITVE DO NADBISKUPSKE STOLICE 

Nakon svečane konsekracije nadbiskupa koadjutora dra Alojzija Stepinca obavljene na blagdan 

sv. Ivana Krstitelja 


(Na ovogodišnji blagdan sv. Ivana Krstitelja 
bila je među svim hrvatskim majkama najsret- 
nija jedna skromna seljačka starica, što je kle- 
čeći u prednjoj klupi zagrebačke prvostolne 
crkve promatrala sveti čin, kojim joj je sin po- 
višen na nadbiskupsku čast, određen po odluci 
Namjesnika Kristova, da zasjedne na stolicu 
hrvatskoga metropolite. 

Još mjesec dana prije toga nije ni slutila, 
kakva je sreća čeka: da će od skromne seljaki- 
nje postati majka nadbiskupa zagrebačkoga. Da 
joj je to tko došao reći, držala bi, da s njom 
tjera nemilu šalu. A onda uoči Tijelova eto na- 
jedamput u kuću župnika: uzbuđen od radosti 
pristupa k časnoj starici i prvi joj nosi vijest, 
od koje ona u svojoj jednostavnosti, čednosti, 
pobožnosti i dobroti duše ostaje sva zapanjena. 
Sklapa ruke kao nijemi izražaj ganuća, koje 
joj je potreslo dušu, i daje po suzi radosnici 
oduška onomu, što riječi ne smogoše da izreknu. 

I selom je poput munje projurila vijest, nad 
kojom od iznenađenja staje u prvi tren i misao 
i dah, te ne znaš, treba li da joj vjeruješ ili da 
joj se kao nevjerovani Toma narugaš. Ali već 
nakon prvog časa preneraženja javlja se kliktaj 
iskrene seljačke duše: 

»Zar nadbiskup on, koji se kao dijete s na- 
šom seljačkom djecom igrao? Zar nadbiskup 
on, koji je još prije deset godina s nama obra- 
đivao ovu našu krašićku zemlju? Zar nadbiskup 
on, kojega smo gledali, kako na kola tovari 
gnoj, da ga vozi na njive, i kako se umoran 
od seljačkog rada, kojega se nije stidio, pere 
na našem potoku? Zar nadbiskup on, koji nas 
je natjerao u čudo već onda, kad je ravno od 
seljačkog pluga otišao u Rim, odakle nam se tek 
prije tri godine vratio kao misnik? . . .« 

I nižu se ti upiti i usklici čuđenja, dok se ne 
javi glas, koji kao da dolazi iz nekih visina te 
:se samo služi ljudskim ustima, da ga izreknu: 

»To je čudo majčine molitve! . . .« 

I svi se pogledi cijelog sela okreću prema ku- 
ći, u kojoj majka sretnog sina, izabranika Bo- 
žjeg i narodnog, u taj čas opet sklapa navorane 
časne ruke na molitvu zahvalnicu isto onako, 
kako ih je trideset i pet godina sklapala upra- 
vljajući nebu žarke molitve, da joj jednog sina, 
i to baš ovoga, učini svećenikom Božjim. Mo- 
litva majke, koja je tolike godine jurišala na 
prijesto Kralja kraljeva, slavila je pobjedu. 
Pred molitvom pobožne majke i nebo uzmiče. 

* Tisuću svetih majčinih molitava bile su one 
stepenice, po kojima se najmlađi među svim 
nadbiskupima svijeta uzdigao na dostojanstvo 
najvišeg crkvenoga poglavara u zemlji nazva- 
noj Predziđem Kršćanstva. Te svete materinje 

Desno : 

MAJKA NOVOG ZAGREBAČKOG 
NADBISKUPA KOADJUTORA U MOLITVI 
Njene pobožne molitve izmolile su veliku milost za sina joj, koji je 
^to postao prvi crkveni dostojanstvenik hrvatski Foto V. Horvat 


molitve rodiše eto milijunima molitava za ono- 
ga, u kojega svi sinovi lijepe naše domovine 
sada upiru s nadom oči . . . I sve te molitve i 
sve te nade stapale su se s molitvama sretne 
majke kod svetoga čina konsekracije u zagre- 
bačkoj katedrali u jedno sveto, uzvišeno po- 
klonstvo Svevišnjemu i prošnju za blagoslo- 
vljenom budućnosti . . . 

Sve je to starici majci prošlo kao san. Vidjela 
je kao kakvu viziju ljubljenoga sina, kako prvi 
puta prolazi katedralom u nadbiskupskom or- 
natu i dijeli prvi natpastirski blagoslov. Kad 
se prvi put digla biskupska ruka sina joj na 
blagoslov, osjetila je presretna, da je taj prvi 
sveti kret ruke bio namijenjen njoj . . . 

A kad joj sin nadbiskup izlazeći iz katedrale 
iščeznu u mnoštvu, ne zna ni sama, kako se na 
trgu pred katedralom i ona našla okružena 
mnoštvom, koje se zahvalno, što je rodu dala 
takvoga sina, u gužvi natiskivalo k njoj, da joj 
ljubi časnu ruku, koja se tisuće i tisuće puta 
sklapala nad molitvom, što se eto na koncu pre- 
tvorila u sinovljev i narodni triumf. 

Blagoslovena sveta majčina molitva, koja ne- 
ka bude uzor svim hrvatskim majkama, kako i 
one treba da jurišaju na nebo za sreću djece 
svoj e ! DR. JOSIP ANDRIĆ 


Novela 


MILOSRDNA SESTRA 


»Oh, kako sam sretna, što vas vidim, Sestro! 
Vi zacijelo ne znate, kakva se nesreća dogodila 
u gradu?« 

Tako je govorila debeljkasta žena vrlo trošno 
odjevena i prljava stojeći pred mladom skrom- 
nom djevojkom. 

»Što se dogodilo?« upita djevojka blagim gla- 
som. 

»U obitelji Kolić! Znate tamo, gdje 

ima toliko djece . . .« 

»Neka Bog blagoslovi brojne obitelji!« 

»Da, da, jer od ljudi se ne može puno očeki- 
vati. Najbolji ste primjer vi sami. Bacali su nekad 
kamenje za vama, koja ste tako dobra sa siro- 
masima. I to baš otac Kolić . . .!« 



ČASNA SESTRA MARIJA IZ ORLEANSA 

čudesno ozdravljena od neizlječive bolesti u Lurdu god. 1927. 

Na tu vrlo tužnu uspomenu mlada djevojka 
duboko uzdahne. Za čas se sabere i nastavi s ispi- 
tivanjem: 

»Zar je gospođa Kolić bolesna?« 

»Ne ona, jedna od djevojčica, četvrta ili peta; 
znate, ona, koja je lijepa kao vi, gospođice!« 

Djevojka pocrvenje, a žena opazivši njezinu 
zabunu nastavi: 

»Djevojčica se približila grijalici, na kojoj je 
majka grijala mlijeko za svoje novorođenče . . .« 

»I...?« 

»Grijalica je planula i spalila joj ruke!« 

»Sirotica, kolike muke trpi!« 

»To sve nije ništa, ... na ruke se navuku ru- 
kavice, pa se ništa ne vidi, ... ali lice . . .« 

»Šta? Zar i lice!?« 

»Da, čitava joj je jabučica spaljena. Sirotica će 
užasno izgledati, kad ozdravi! A bila je lijepa 
kao anđeo! Sigurno se ne će nikada udati!« 


»Ali zato ima još vremena, glavno je, da 
ozdravi. Hvala na obavijesti. Otići ću odmah do 
gospođe Kolić. Do viđenja!« 

I mlada se djevojka požuri. 

Ona je bila iz bogate i ugledne obitelji u gra- 
du. Vrlo mlada prezrela je bogatstvo i htjela da 
provede svoj život kao sestra-bolničarka. Ali nje- 
zin otac, visoki činovnik, nipošto nije htio odo- 
briti njezinu odluku bojeći se, da bi to moglo 
»ugroziti« njegovu budućnost. I tako je mlada 
djevojka poslušala i ostala u obitelji, ali je či- 
tavo svoje vrijeme posvetila bijednicima. Često 
je u bolnici tješila oca obitelji ili nosila pomoć 
u siromašne kolibe. Svi su je liječnici u bolnici 
zavoljeli, a siromašni narod blagosiljao. Iako nije 
nosila redovničko odijelo, svi su je zvali »milo- 
srdnom sestrom«. 

To je jutro posjetila nemoćnog starca i pošto 
je razvedrila siromašnu izbu svojim smiješkom, 
ostavila je starca utješenog i dobro opskrblje- 
nog hranom i lijekovima i požurila se do go- 
spođe Kolić. 

U kući i oko nje vladala je mrtva tišina. Nije se 
čula vika djece i majčine opomene kao obično. 
Ta tišina naviještala je veliku nesreću. Tjeskobna 
srca požurila se mlada djevojka i otvorila vrata. 
Sva skupljena sjedila je nesretna žena na klima- 
voj stolici i tresla se od plača. Oko nje skupila 
se ostala dječica i gledala šuteći i zapanjeno 
majku. 

Kad su se vrata otvorila, majka podigne glavu 
i prepoznavši došljakinju počne još jače zapo- 
magati. Ali gospođica je sačuvala mir i nastojala 
da utješi nesretnu ženu. 

»Nemojte očajavati, draga gospođo, ima na- 
de .. . Opekline inače brzo zacjeljuju. Djevoj- 
čica je jaka; ona će se brzo oporaviti . . .« 

»Oh, gospođice — Sestro, lako za opekline. 
Liječnici su rekli, đa nema više opasnosti. Ali 
lice . . . lice je sasvim izgoreno na jednoj strani.« 

»Dijete je moglo sasvim izgorjeti, kod te stra- 
šne nesreće . . .« 

»Bilo bi mnogo bolje! Tako lijepo dijete... 
iznakaženo. Kako mislite, da će se udati, kad joj 
manjka čitava jabučica. Šta će kao stara dje- 
vojka? Umrijet će od gladi . . .« 

»Hm, zar i ja nisam stara djevojka?« 

»Ah vi, vi ste lijepi i bogati, vi ćete uvijek 
imati zlaza. Ali moja kćerka? ... Ne znam, kako 
ću moći izdržati, kad dođem k njoj u bolnicu . . .«. 

»Idete li u bolnicu?« 


NAJLJEPŠA PUTOVANJA OVOGA LJETA : 

U Oberammergau od 3. VII. do 7. VII. Cijena 1.600 dinara 
(Prijave najkasnije do 15. srpnja) 

U Sofiju i Carigrad od 21. VIII. do 30. VIII. Cij. 2.800 dinara 
(Prijave najkasnije do 1. kolovoza) 

UBuenos Aires od 19. IX. do 1. XI. Cijena 16.500 dinara 
(Prijave najkasnije do 1. kolovoza) 

Sve informacije daje 

UREDNIŠTVO „OBITELJ 1“ 

»Da, liječnik je rekao, da otac i ja dođemo po- 
slije pregledbe. Sigurno zato, da doznamo koju 
novu nesreću . . .« 

»I ja ću s vama, gospođo Kolić.« 

»Oh, gospođice!« uzdahne bijedna žena, po- 
gleda je zahvalno. Povjeriše susjedi djecu i kuću 
i pođoše prema bolnici. 

Otac — radnik — čekao ih je pred glavnim 
ulazom. Šetao je skrštenih ruku i pjevuckao. 
Ali kad je zapazio gospođicu, koja je pratila nje- 
govu ženu, zamukne i skine sa glave prljavu 
kapu. 

Cirn su unišli, povela ih je bolničarka do ma- 
log kreveta, na kojem je stenjalo nesretno di- 
jete sasvim povijeno. Čekao ih je liječnik sa dva 
studenta. Kad su studenti ugledali lijepu gospo- 
đicu u pratnji ovih nesretnika, samo se ironično 
nasmiješiše. Ali mlada djevojka — kao da ih nije 
ni vidjela — razgovarala je samo sa liječnikom. 

»Zvao sam vas,« reče liječnik, »da vam kažem, 
kako stoji s djetetom. Opekline su teške, ali 
izlječive. Vaša će kćerkica ostati na životu. Ostaje 
rana na jabučici. Ostat će duboka brazda, koja 
će iznakaziti siroto dijete, jedino da . . .« 

»Jedino da . . .,« ponovi nesretna mati sva za- 
dihana. 

»Jedino da se netko dade operirati i otcijepiti 
komad mesa . . .« 

Te riječi iznenadiše roditelje unesrećena dje- 
teta, ali oni nisu razumjeli. Radnik pogleda ženu 
pa liječnika i trgnuvši ramenima reče nepovjer- 
ljivo. 

»Kakva je to operacija? Kakve vi to pokuse 
namjeravate izvoditi sa našim djetetom? Ja ne 
dozvoljavam. Zato, što smo mi siromasi, vi mi- 
slite, da se možete igrati našim mesom . . .« 

Liječnik pogođen tom brutalnom izjavom htio 
je da otpremi radnika, ali uto se gospođica pri- 
makne i reče: 

»Ono, što vam gospodin liječnik predlaže, nije 
nikakav pokus. Ja sam više puta prisustvovala 
takvim operacijama, koje su uvijek vrlo dobro 
uspjele.« 

»Ali što je to?« upita žena. 

»Vrlo jednostavna operacija. Uzimlje se ko- 
mad mesa zdravome čovjeku i nadomjesti se 
time ono, što manjka ranjeniku.« 

»Onda bi moja kćerkica bila opet lijepa?« 

iiiiiiiiiiiiiiiiKiiiiiiiiiiiiiiimiiiiiiiiiiiimiiiiiiiiiiiiiiiiiiiiiiiiiii 

Prijavite se odmah ovog tjedna 

ZA PUTOVANJE U 

OBERAMMER<3AU 

Do g. 1940. ne će više biti prilike , da vidite nedostižive pa- 
si jske igre, što pronesoše slavu tom mjestu po svem svijeta! 

iiiiiiiiiiHiiiiiiiiiiiiiiiiiiiiiiiiiiiiiiiiiiiiiiiiiiiiiiimiiiiiiiiiiiiiii 


»Da,« odgovori liječnik. 

»Onda,« odgovori majka, »činite od mene, što 
hoćete, stojim vam na raspolaganju.« 

»Ne, ja sam na raspolaganju,« doda otac. I 
počeše se svađati, ali ih liječnik umiri: 

»Umirite se, ne znam, mogu li odmah pristu- 
piti operaciji. Djevojčica je još u groznici, . . . 
a vi ste sami jako izmučeni. Za takvu stvar čo- 
vjek mora biti jako miran . . .« 

Mlada ga djevojka pogleda upitnim pogledom. 
Liječnik joj se primakne i šapne: 

»Oboje su alkoholičari!« 



s V. Ć I R I L I METOD1JE 
K blagdanu slavenskih apostola 
5. srpnja 


Gospođica s trgne. Bijedni su roditelji raspi- 
tivali, kada je operacija moguća. 

»Kasnije, kasnije,« odgovarao je liječnik oko- 
lišajući. Ali gospođica se odjednom približi liječ- 
niku i pruživši mu lijepu golu ruku reče: 

»Uzmite, doktore, što vam treba, još će uvijek 
dosta ostati, da služi bijednicima . . .« 

Liječnik se iznenađeno trgne i kretnjom ruke 
odbije. 

Ali pred ustrajnošću i odlučnošću mlade dje* 
vojke konačno popusti. 

Ironični smijeh dvojice studenata odjednom 
je nestao. Suze se pojaviše u njihovim očima 
Oni su se duboko dirnuti poklonili pred ovim 
divnim primjerom ljubavi i kršćanske samilosti 
prema bližnjemu. 

ELSA CAMMANDAU. Prev. Z. G. 

PROŠLOST 

U Đurđevac je 12. rujna, 1787. došao zagreba- 
čki kanonik David Ivan Pizeti, da kao komairni- 
čki arhiđaikon obavi kanonsku vizitaciju. U svome 
izvještaju, što ga je ipodao zagrebačkomu prepo- 
štu Franji Popoviću, koji je bio generalni vikar 
u vrijeme tadašnje sedisvakancije, spominje Pi- 
zeti, da se Đurđevac zove također »Szentvar«. 
Župnu crkvu sv. Jurja ukrasuje elegantan to- 
ranj, koji je u crkvi- drven, a pod popločen suro- 
vim kamenom. Na koru se nalaze zvučne orgulje. 
Kanonik Pizeti ističe, da se blagdan sv. Jurja slavi 
u istoimenoj kapelici izvan Đurđevca, a ne u žup- 
noj crkvi, gdje je cnkveni god Blagovijest (25. 
oružjka), kako bijaše od vaj'kada. Na zvoniku se 
nalaze ura i 4 zvučna zvona. Grkva je dobro 
opskrbljena svima potrepštinama (posuđe, odijelo 
itd). Župna crkva ima 1200 forinti, koji su uz 
4 posto posuđeni kraj isto pukovniji đurđevačkoj. 
Nekretnina nema nikakvih, neigo se uzdržaje 
milodarima vjernika. U toj crkvi nema (a niti je 
ikada prije Ibilo) kakvih grobnica, jer se svi mr- 
tvaci pokapaju na određenim grobljima. 

Župnik Ivan Bešen ima 53 godine. Rodom je 
iz Bukovja, gimnaziju je svršio u Varaždinu i u 
Zagrebu, a filozofiju i teoloigiju u Zagrebu. U 
Čazmi je službovao kao kapelan, kad ga je kralj 
postavio za župnika u Đurđevcu. Župnik služi 
svetu misu u nedjelju i na blagdane, propovijeda 
riječ Božju, a na određene dane uči kršćanski 
nauk. — .'Župni se dvor nalazi nedaleko od crkve. 
To je drvena zgrada, podzidana ciglom. U njoj 
se nalazi 5 soba, i to 3 za župnika, a 2 za nje- 
gove kapelane. U ime kongrue dobiva župnik 300 
forinti za sebe i 200 forinti za uzdržavanje dvojice 
kapelana, a povrh toga 100 forinti u ime do- 
platka. Kod kuće ima polovicu rali vrta; inače ne 
uživa nikakve nekretnine osim livade od 8 ko- 
saca, t. j. koju može 8 kosaca pokositi za jedan 
dan. Po kraljevskoj odredbi ne smiju župnici u 
Krajini nikakve pristojbe ubirati za krštenje, za 
posljednju pomast i za blagoslov kuće o blagdanu 
sv. Triju Kralja. U ime školarine plaća se u cije- 
loj Krajini za ozivanje 7 krajcara, za vjenčanje 
34 krajcara, za sprovod odraslih 51 krajcar, za 
sprovod djece 17 krajcara, a za »vpelavanje« 
(uvod u crkvu) rodilje 3 krajcara. (Pripadom spo- 
minjem, da je tada rajnski forint vrijedio 60 
krajcara.) 

Prvi se kapelan u Đurđevcu godine 1787. zvao 
Josip Škvorc. On je rodom iz Ruševca (u župi Sv. 
Petra Čvrstoća). Gimnaziju je svršio u Križevcima 
i u Varaždinu, a filozofiju i teologiju u Gracu. 
Sada mu ima 35 godina, a u Đurđevcu služi tokar 
prvu godinu. — Drugi je kapelan Simeon Juriša 
rodom iz Koprivnice. On je gimnaziju izučio u 
Varaždinu i u Kaniži, filozofiju u 01ymju, a teo- 
logiju kod Pavlina u Lepoglavi. Sada ima 34 go- 
dine, a u Đurđevcu služi prvu godinu. Dotle bijaše 
Juriša redovnik Pavlin, ali je kralj Josip II. uki- 
nuo godine 1786. sve pavlinske samostane u 
Hrvatskoj. 


ĐURĐEVCA 

U Đurđevcu je (godine 1787. ,kao orguljaš slu- 
žio Josip Vargović, koji bijaše rodom iz Kopriv- 
nice. Vargović ima 55 godina, a zadovoljava u 
svojoj službi i dobro svira orgulje. U ime plaće 
dobiva godimice od župljana 50 mjerova (va- 
gana) žita, a od vojne oblasti 65 forinti u go- 
tovu novcu. Vargović je stanovao u vlastitoj kući 
svojoj. 

Godine 1787. postojala je u Đurđevcu »nor- 
malna škola«, koju je nadzirao superior (pogla- 
var) redovnika Piarista u Bjelovaru. 

Svi žitelji u području župe đurđevačke — izu- 
zev 4 kuće ■istočno-pravoslavne vjeroispovijesti 
— bijahu godine 1787. rimokatolici. Svi odrasli 
vjernici obaviiše o Uskrsu ispovijed i pristup iše 
k pričesti. 

Đurđevac je godine 1787. imao 373 kuće, u ko- 
jima obitavahu 524 vjenčana para. Djece bijaše 
549, a za ispovijed sposoban 1821 žitelj. Ukupno 
je trgovište -Đurđevac godine 1787. imalo 2370 
stanovnika. Ošim župne crkve postojahu g. 1787. 
u Đurđevcu 3 kapele. Od ovih su 2 kapele (sv. 
Lovre i sv. Rozalije) (drvene i u dobrom stanju, 
a nalaze se u samom mjestu. Kapela sv. Rozalije 
imala je i jedno zvono. Naprotiv se treća kapela 
nalazila izvan trgovišta, udaljena od prilike po 
sata. To bijaše stara i zidana kapela sv. Jurja, po 
kojoj je Đurđevac dobio svoje ime. Ova je kapela 
imala tornjić s dva dobra i zvučna zvona, ali već 
joj je procurio krov, te bi trebala velikih po- 
pravaka. 

Pod župu u Đurđevcu ispadahu godine 1787. 
ova sela: Budrovec, Čepelovec, Kalinovac, Miče- 
tine, Sveta Ana i Šemovec. Budrovec nije 
tada imao nikakve kapele. U tome je selu 428 
stanovnika živjelo u 62 kuće; bračnih parova 
bijaše 114. Čepelovec je imao' drvenu kapelu 
svete Elizabete. Kapela bijaše u dobrom stanju i 
opskrbljena svima potrepštinama, a imala je i 
jedno zvono. Čepelovec je broj'io 58 kuća i 432 
stanovnika, među kojima bijaše 98 vjenčanih pa- 
rova. U Kal. i novcu bijaše drvena kapela sv. 
Luke u dobrom stanju; bila je prilino opskrbljena 
crkvenim potrepštinama, a imala je i malo zvono. 
Kalinovac je godine 1787. brojio 630 žitelja, koji 
stanovahu u 76 kuća, vjenčani je par bio. 151. 
Danas broji Kalinovac oko 4000 Ljudi, a ima od 
g. 1881. i posebnu svoju župu. U M i č e t i n c u 
nije godine 1787. bilo nikakve kapele. Ovo je 
selo brojilo samo 25 kuća, u kojima je stanovalo 
155 žitelja, među tima 34 bračna para. Selo Sve- 
ta Ana imalo, je godine 1787. poluzidanu ka- 
pelu svete Ane; u njoj bijaše naime svetište 
(sanctuarium) drveno, a ostalo tijelo zidano. Ka- 
pela se nalazila u dosta bijednom stanju, te bi 
trebala popravaka. U tome selu bijaše 15 kuća, u 
kojima stanovaše 127 žitelja, među ovima 24 
bračna para. Šemovec je imao. drvenu ka- 
pelu sv. Križa u posve dobrom stanju i opskrblje- 
nu svima potrepštinama. U Šemovcu bijahu 64 
kuće, u kojima je stanovalo 416 ljudi, od toga 
89 vjenčanih parova. DR RUDOLF HORVAT 

Naš 


novi roman 


JANINA PJESMA 


ENGLESKI NAPISALA FLORENCE L. BARCLAY - PREVODI VOJMIL RABADAN 


ENGLESKA KNJIŽEVNICA FLORENCE L. BAR- 
CLAY (Florens Barkli), spisateljica romana »Ja- 
nina pjesma,« koji evo donosimo, nije nepoznata 
našim čitateljima. Godine 1926. izdala je Knjiž- 
nica Dobrih Romana u prevodu dra Lj. Marako- 
vića njezin roman »Kroz vrtna vratašca«, koji je 
bio najtoplije primljen od svakoga, tko voli zdra- 
vu, čistu, uzvišenim osjećajima zadahnutu knji- 
ževnost. Smijemo se dakle nadati, da će i ovaj 
novi roman osvojiti naše čitatelje, jer je upravo 
taj roman remek-djelo Barclay-eve i najpozna- 
tija njezina knjiga, koja je prevedena gotovo na 
sve evropske jezike, premda je auktorica u po- 
četku oklijevala, da ga uopće dade u štampu. 
Njezin književni rad bio je naime samo jedan dio 
njezine mnogostruke aktivnosti, jer je ona dje- 
lovala i kao novinarka i kao organizatorka vjer- 
skog preporoda svojega naroda, ulažući čitav svoj 
život apostolatu vjere, dobrote i istine. 

Čim se »Janina pjesma« (engleski originalni na- 
slov je »The Rosary«) pojavila u javnosti, posti- 
gla je upravo nečuven uspjeh: istovremeno je taj 
roman izašao u New-Yorku i Londonu. U prvoj 
godini raspačano je 150.000 primjeraka, koji su se 
razišli po čitavom svijetu. Neko vrijeme štampala 
su se neprestano mjesečno po dva izdanja, a da 
se nije ni za tren osjetilo popuštanje potražnje. 
Nebrojena priznanja dobivala je auktorica lično. 
Jedan joj je isusovac pisao iz Australije: »Dopu- 
stite mi, da Vam iz Australije zahvalim na kraj- 
njem užitku, što mi ga je pružilo čitanje »Janine 
pjesme« i »Shenstonske Kastelanke«. Knjige ova- 
kve vrsti određene su, da učine mnogo dobra u 
svijetu. Trebalo bi imati vrlo nećutljivo srce, a da 
nas ne zanese viši ideal, kada proučavamo ka- 
raktere, kao što su Jane, Myra, Jim Airth, sir 
Deryck, Vojvotkinja, Garth (to su sve lica iz ova 
dva roman). Volimo čak i onu papigu. Bog Vas 
očuvao, da uzmognete nastaviti i umnožiti svoja 
djela!« 

Iz godine u godinu množili su se prijevodi i iz- 
danja tog djela: na pr. francuski je prijevod izi- 
šao prvi put godine 1920. i do danas je doživio 
bezbroj naklada prešavši milijun primjeraka! A 
čitava francuska štampa ocijenila ga je prigodom 
njegovog posljednjeg izdanja najoduševljenije, pa 
na pr. čuveni »Journal des Debats« piše o njemu: 
»Taj roman zanosi ženska i djevojačka srca, jer 
je s kraja na kraj samo neprekidni krik ljubavi . . . 
To je roman, koji sjeća na teme Marivauxa, ro- 
man ružne djevojke, koja je ipak ludo ljubljena.« 
Drugi list »Intransigeant« ističe, da je »uspjeh te 
lijepe ljubavne pripovijesti to veći, što je svatko 
može čitati«, a list »Pali Mali Gazette« se divi liku 
Jane Champion, »jedne od najprivlačivijih junaki- 
nja, koje su igda prošle stranicama jednoga ro- 
mana«. Konačno list »Paris-Midi« zaključuje: »Na- 
klada od milijun istisaka nije iscrpila uspjeh tog 
romana, u koji je Florence L. Barclay ulila toliko 
čuvstva i ganuća opisavši čudesno živim načinom 
bol dviju izabranih duša.« 

Tajnu svoje metode u pisanju odala je sama 
gospođa Barclay ovim riječima: »Evo moje za- 
daće. Nikada ne napisati ništa, što bi moglo uni- 
jeti ma i samo sjenu grijeha u ikoju porodicu . . . 
Ima dosta grijeha u svijetu, a da bi se pisac tre- 
bao služiti moću svoje mašte, da tomu doda još 
i izmišljene grijehe.« 

»Drugim riječima«, zaključuje dr Maraković u 
pogovoru k romanu »Kroz vrtna vratašca«, »gđa 
Barclay uza svoj rijetki književni talenat posje- 
duje i želju, da taj talenat upotrebi za opleme- 
njivanje čitatelja stvarajući svijet, u kojemu će 
čovjek postati nesamo vedriji i veseliji, nego i 
bolji i valjaniji.« 

Baš danas, kad je čitava književnost uzela sebi 
za cilj da opisuje čovjeka kao slijepog roba strasti 


i najnižih nagona, djela Barclayeve djeluju kao 
svježa jeka jedne danas tako daleke epohe, kad 
je bilo više idealizma, poleta i stremljenja k suncu. 


DA VAM PREDSTAVIM VOJVOTKINJU . . . 


Vedri mir jednog lijepog engleskog popodneva 
lebdio je nad vrtovima i parkom dvorca Over- 
dene: posljednji odraz sunca na zalazu klizio je 
tratinom obećavajući ugodnu svježinu pod po- 
krovom velikih kedrovih stabala. 

Stara, čvrsta i glomazna zgrada bez ikakvih 
ukrasa krila je u sebi prostran stan ispunjen sva- 
kom udobnošću, a njezinu ružnu vanjštinu uljep- 
šavao je bršljan i divlja loza, što se penjahu či- 
tavim pročeljem pokrivajući ga plaštem zelenila, 
po kojem su se tu i tamo veselo isticali bijeli 
cvjetovi i grimizni grozdovi. 

Uzduž čitave kuće pružala se terasa, koja je 
na jednom kraju završavala toplikom, a na dru- 
gom kućicom za ptice. Široke kamene stepenice 
smještene u pravilnim razmacima silazile su la- 
gano k mekom zelenom sagu. A tamo preko 
širio se prostrani park sa svojim stoljetnim 
drvećem, pod kojim se šuljahu plašljivi srndaći 
i jeleni riđa krzna; kroz stabalje nazrijevala se 
rijeka, a njezin se uski srebreni trak dražesno 
vijugao među visokom travom, posutom ivanči- 
cama i zlatnim ljutićima. 

Sunčana ura pokazivala je četiri sata. 

Ptice su šutjele, i nikakav se cvrkut nije mije- 
šao sa šuštanjem lišća. Tišina je bila gotovo 
mučna. Jedina točka sjajne boje u čitavome 
krajoliku bio je krasan crveni kakadu, koji je 
spavao na svojem stalku pod kedrovima. 

Konačno se začuje škripa nekih vratiju, koja 
su se otvorila, i na terasi se pojavi neobična sil- 
hueta stare gospođe. Krenula je na desno prema 
ružičnjaku. 

Vojvotkinja od Meldruma spremala se da ode 
nabrati ruža, pa je pokrila glavu staromodnim 
slamnatim šeširom u stilu onih, koji su negda 
bili poznati pod imenom »gljiva«, a bio je pri- 
vezan pod plemenitim podbratkom čvrstim crnim 
vrpcama. Odjevena je bila u širok kaput od siva 
platna i u veoma kratku vunenu suknju, na no- 
gama je imala planinarske cipele, a na rukama 
stare rukavice s manšetama. O ruku je još obje- 
sila seljačku košaru, u kojoj su ležale goleme 
vrtljarske škare. 

Neki je zlobni šaljivdžija rekao jednom o njoj: 
»Ako jednog dana sretnete Njezinu Milost od 
Meldruma, kad se vraća s rada u vrtu ili pošto 
je nahranila svoju perad, te budete li darežljivo 
raspoloženi, pružit ćete joj zacijelo šest pence-a. 
No kad već privučete njezinu pažnju i kad vas 
ona ošine pogledom, ne će vam preostati drugo, 
nego da se bacite u prah i dopustite dvostrukim 
vojvodskim potplatima da vas izgaze. To će voj- 
votkinja oduševljeno i učiniti, a onda će dobro- 
hotno uvažiti vašu ispriku, ali će ipak zadržati 


novac, da ga može pokazivati svaki put, kad bude 
pričala tu anegdotu.« 

Vojvotkinja je živjela sama, ne osjećajući ni- 
kakve želje za stalnim društvom ovoga ili one, 
a još manje za vječnim smiješkom i laskanjem 
kakve plaćene drugarice. Njezina blijeda kći, 
koju je sistematski grdila, udala se; sin, koga je 
obožavala i mazila, umro je prerano, a malo 
kasnije pošao je za njim i otac Thomas, peti 
vojvoda od Meldruma. Ovaj je završio naglom 
smrću, koja je po riječima vojvotkinje bila u 
potpunom skladu s njegovim karakterom. Na sam 
svoj šezdeset i drugi rođendan jahao je u pot- 
punom sjaju svojeg lovačkog odijela, crvenog 
fraka, cilindra i hlača od baršuna, tjerajući ne- 
milosrdno kobilu preko neke nemoguće zapreke. 
Životinja najednom stane kao ukopana, a Tho- 
mas, vojvoda od Meldruma, odleti naglavce na 
jedno polje i ne ustade više! 

Nagli prekid tog bučnog i vrtoglavog života 
morao je da donese potpunu promjenu vojvot- 
kinjine okoline. Dotada je ona bila prisiljena da 
podnosi vesele prijatelje, koji su se sviđali voj- 
vodi, ili je pak morala da poziva one svoje lične 
prijatelje, kojima je mogla objasniti »Thomas-a« 
i koji su dobre volje trpili »Thomas-a«, bilo iz 
prijateljstva prema njoj, bilo radi ugodnog bo- 
ravka u Overdenu. Premda je vojvotkinja izgle- 
dala kao još neizbrušeni dijamant, ipak je naj- 
plavija krv tekla njezinim žilama. Usprkos svo- 
jeg ponešto surovog načina, bila je vrlo tanko- 
ćutna: moglo se sa stalnošću računati, da će ona 
učiniti ili reći pravu stvar u odsudnom času. 

Govor pokojnog vojvode bio je papren, a vla- 
danje kao iz neke druge dobe, pa kad ga polo- 
žiše u grobnicu njegovih pređa, vojvotkinja pri- 
mijeti: 

»Ubogi moj dragi tako im je malo sličan, 
prava je utjeha pomisliti, da nije uistinu tu!« 

A onda se Njezina Milost ogleda oko sebe i 
počne da razmatra, kakve joj sve mogućnosti 
za razonodu pruža Overdene. 

U početku se zadovoljila time, što se bavila 
vrtljarstvom, što je dala sagraditi paviljon za 
ptice i što se okružila svakakvim vrstama ptica 
i neobičnih životinja izlijevajući na njih sve za- 
lihe nježnosti, koje ovih posljednjih godina ni- 
jesu našle izlaza. 

Ali nakon nekog vremena njezina gostolju- 
biva narav, zlobni užitak, koji je ona nalazila u 
tuđim slaboćama, pa i zadovoljstvo, što će iz- 
ložiti udivljenju svoje imanje, dovedoše u Over- 
dene neprestane serije uzvanika. Ubrzo je Over- 
dene stekao glas neke opatije od Theleme*, gdje 
gosta čekaju najraznije ugodnosti, i gdje čovjek 
može biti siguran, da će susresti baš ona lica, 
koja je želio da vidi, a k tome će još biti po- 
gošćen i ukonačen kraljevski. Ljeti su se tu pro- 
vodili krasni dani, zimi vrlo vesele sedmice, a sve 

* Opatiju od Theleme izmislio je u svojem djelu »Gar- 
gantua« francuski pisac i satiričar Rabelais (XVI vijek). 
Kod njega, (a dosljedno i ovdje), telemska opatija znači 
mjesto, gdje je svake slasti i lasti u izobilju, a glavno 
joj je i jedino pravilo : »Radi što hoćeš!« (Opaska pre- 
vodioca). 


je to začinjao svakome pojedincu »ljuti umak« 
vojvotkinjinih dosjetki. 

U svojoj je nutrini vojvotkinja razvrstavala 
serije gostiju u tri kategorije: »šarena serija«, 
»serija običnih prijatelja« i »select (birana) se- 
rija«. 

Jedna »select-serija« bila je u prometu tog 
lijepog lipanjskog popodneva, kad je vojvotki- 
nja nakon duga odmora dohvatila svoje vrtljar- 
sko oruđe i krenula da bere ruže. 

Kad je silazila niz terasu i otvarala mala že- 
ljezna vratašca, koja su vodila u ružičnjak, Tom- 
my, crvena papiga, otvori jedno oko, zatim gla- 
sno cmokne i uputi tako na adresu svoje gospo- 
darice zvonki poljubac; obavivši to, udari u smi- 
jeh sam za sebe i zadrijema opet. 

Među svim ljubimcima Tommy je bio na prvo- 
me mjestu. On je predstavljao jedini ustupak, 
što ga je vojvotkinja učinila jednom bolesnom 
osjećaju. 

Nakon smrti pokojnoga vojvode njoj se uči- 
nilo strašno sumorno da bude neprestano pred- 
metom slatkog poštovanja prijatelja i slugu, koji 
je okruživahu. Da je barem major-domus stao 
prigovarati nešto ili da je kapelanu izbjeglo ne- 
koliko ne baš laskavih izraza, vojvotkinju bi to 
bilo razvedrilo. Ali pošto su stvari krenule ovim 
tokom, ona je osjetila, kako se na nju sliježe 
teška sjeta, koja ju je sve više tištila, dok nije 
jednoga dana pročitala oglas, koji je javljao, da 
se radi smrti vlasnika prodaje vanredna papiga, 
za koju se jamči, da je neobično vrstan govornik, 
a rječnik joj broji više od pet stotina riječi! 

Vojvotkinja pohiti odmah u London, posjeti 
trgovca, posluša papigu, kupi je smjesta i pre- 
nese je u Overdene. Prve je večeri papiga ostala 
na svom lijepom stalku prkoseći i nije htjela da 
kaže niti jedne od svojih pet stotina riječi. Voj- 
votkinja je provela veće u hallu, premještajući 
se neprestano: najprije je sjedjela pokraj ptice, 
a onda negdje daleko u kutu, zatim u naslonjaču 
iza paravana; čitala je, okrenula joj leđa, pra- 
vila se kao da je ne vidi ili opet piljila u nju 
sabranom pažnjom. No svaki put, kad bi vojvot- 
kinja izišla iz nekog zaklona, Tommy bi jedno- 
stavno mljasnuo jezikom, a ako je major domus 
ili sluga prošao hallom, dobacio bi im čitav slap 
poljubaca smijući se nakon toga kao trbuhozbo- 
rac. Ožalošćena vojvotkinja pokuša da mu šap- 
ćući dozove u pamet neke njegove primjedbe, 
koje je zapamtila u dućanu, ali Tommy samo 
namigne jednim okom i metne šapu na kljun. 
Uza sve to, vojvotkinju je zabavljalo žarko perje 
papigino, i ona uziđe u svoje odaje ne žaleći, 
što ju je kupila. 

Sutra ujutro postalo je svim ukućanima jasno, 
da je ta duga noć počinka povratila Tommy-u 
dar govora. A kad je vojvotkinja sišla deset mi- 
nuta nakon poziva gonga, zatekla je Tommy-a, 
kako bijesno lomata krilima vičući što ga grlo 
nosi: »Žuri se, stara, žuri se!« I vojvotkinja sje- 
dne k doručku raspoložena kao što nije nikad 
bila već mnogo mjeseci . . . 

II. 

JANE CHAMPION 

Jedina rođakinja, za koju se mislilo, da živi 
sa vojvotkinjom, bila je njezina nećakinja i neg- 
dašnja štićenica poštovana Jane Champion.* U 
stvari se taj teoretski zajednički život sastojao 
najviše u tome, što je poštovanoj Jani bilo slo- 
bodno da se pozove u Overdene ili u Portland 
Palače, kad joj se god prohtije i da ostane tu, 
dokle joj se svidi. Kad joj je otac umro, a prva 
je mladost prošla, Jane bi bila rado zauzela mje- 
sto kćerke kod vojvotkinje, ali vojvotkinja nije 
nikako trebala kćerke; dapače bi kći s ustaljenim 
pogledima, odlučnom voljom, lijepim stasom i 
nelijepim licem bila u očima Njezine Milosti 
od Meldruma ponešto nezgodan dobitak. I tako 

* Čitaj Džen Čempion. Ono »poštovana« ispred imena 
prevod je naslova »Honorable«, koji Englezi daju da- 
mama iz izvjesnih otmenih krugova. (Op. prev.). 

ISTINA O MLETAČK 

Prije nego je Mlečanin Vincenzo Dandolo kao 
francuski providur preuzeo u Napoleonovo ime 
upravu Dalmacije, poslao je iz Padove dne 30. 
prosinca 1805. potkralju Eugenu Beauharnaisu 
vrlo zanimljiv izvještaj o Istri. U njemu prika- 
zuje granice i položaj Istre, podjelu njezina teri- 
torija, stanovništvo, gospodarsko i prosvjetno 
stanje stanovništva te ekonomsku i političku 
važnost pokrajine. 

Osobitu pažnju zaslužuje poglavlje o moral- 
nome stanju naroda u Istri, da se znade i upam- 
ti, kako je ugledni Mlečanin neposredno iza pro- 
pasti Mletačke države nepovoljno i upravo po- 
razno sudio o mletačkoj upravi u Istri. 

»Poslije prevrata, u kojemu se Istra nalazila 
pod Rimljanima, slijedile su provale Gota, Lan- 
gobarda, Grka i drugih, koje su dakako morale 
djelovati nepovoljno, ali prelaz Istre pod mle- 
tačku vlast trebao je biti predigra novoj sreći. 
Sada se lice ove nesretne pokrajine imalo nasmi- 
ješiti od sreće, jer se čini, da ju je priroda stvo- 
rila za bogatstvo i blagostanje. No mletačka je 
vlada po nekoj doista barbarskoj politici htjela, 
da svi narodi pod njezinom vlašću izvan Italije 
budu i ostanu neuki, bijedni i potišteni (igno- 
ranti, miseri ed oppressi). 

Uistinu je mletačka vlada pogrešno gledala 
na sve, što je narod imalo pridići. Dovoljno je 
■spomenuti, da ni u jednome primorskom mjestu 
mletačkoga gospodstva nije smjela biti ni jedna 
tiskara. Stoga se narodi nikako ne mogahu 
obrazovati. Ako su bogatiji htjeli štogod naučiti, 
morali su doći u Mletke ili u Italiju. Nije do- 
duše bilo Istranima zabranjeno baviti se indu- 
strijom, ali mletačka je vlada uvijek našla sred- 
stava, da ih neprestano drži u bijedi, pa nisu ni- 
kada mogli ništa poduzeti. Tako su se najvred- 
niji proizvodi, na pr. ulje, morali slati samo u 
Mletke, gdje se ubirala ogromna trošarina, tako 


se Jani dalo razumjeti, da može dolaziti i odla- 
ziti po miloj volji, produljiti svoj boravak ko- 
liko god hoće, ali u istom svojstvu kao i ostali 
uzvanici. To je značilo potpunu slobodu bez 
ikakve odgovornosti prema prijateljima tet- 
kinim, jer je vojvotkinja voljela da upravlja svo- 
jim serijama po svojem ličnom ukusu. 

Jane Champion imala je sada trideset godina. 
Neka pronicava osoba opisala ju je jednom kao 
vrlo lijepu ženu u ružnom omotu, a dosada niti 
jedan mladić nije pokušao da pod tim nesavr- 
šenim omotom otkrije savršenu ženu. Ona bi 
ovu zemlju bila pretvorila u raj za jednog sli- 
jepog ljubavnika, koji ne bi imao očiju da vidi 
nepravilnosti njezinog lica, pa bi mogao cijeniti 
jedino rijetku ženu, kakva je ona bila, uživati 
u slatkom odmoru, koji bi pružala ljubav ta- 
kvog bića, i upoznati radost da je osvoji i oženi. 

(Nastavit će se.) 

OJ UPRAVI U ISTRI 

da im je cijena na trgu prema proizvodnoj ci- 
jeni skakala preko svake mjere. 

Još gore. Mleci su htjeli, da u Istri, podijelje- 
noj na 18 područja, upravlja 18 patricija, po 
jedan u svakome području. Te su upravnike 
uzimali iz najgorega patricijskog ološa. Samo 
onaj, koji je poznavao lakomost, neukost, ba- 
hatost i pokvarenost tih jadnika, mogao je ja- 
sno vidjeti, da bi bilo nastalo pravo čudo, kad 
bi jadnome narodu bila ostala ma samo jedna 
jedina kap krvi. Ta svaka od ovih pijavica (san- 
guisughe) upravljala je na području od 4 do 
5000 stanovnika. 

Ne ću dalje govoriti o ćudorednome stanju, 
koje se moralo izroditi iz tolike korupcije i iz 
tolikih teških mana. Osobita je nesreća bila i 
to, što su se ti činovnici morali promijeniti sva- 
kih dvadeset do trideset mjeseci, pa je tako sav 
onaj kukavni patricijski ološ u malo godina do- 
šao na red, da tjera u očajanje onu nesretnu 
zemlju. Pored spomenutih 18 upravnih činovnika 
patricijskoga roda bilo je još 13 feudalnih ko- 
tareva, u kojima je po jedan patricij bio sudac. 
Lako je sebi predočiti, kakvi su to morali biti 
suci! 

No nove političke uredbe (koje dolaze iz Fran- 
cuske) pripravit će nove ćudoredne preduvjete. 
Kad se ovaj narod izvede iz potištenosti, podi- 
vljalosti i ropstva, postat če važnim dijelom one 
obitelji, koja se ima pojaviti u svjetskoj povi- 
jesti po zasluzi uzvišenoga i besmrtnoga Napo- 
leona.« 

Sporedno je, kako je ovaj Talijan prikazao 
Istru u ostalim poglavljima, a i to, kakvu joj je 
on sreću spremao zajedno s Francuzima pod Na- 
poleonom i kako je ona primila i osjetila tu 
promjenu gospodara. Mlečanin Dandolo je sta- 
nje Istre pod Mlečanima ožigosao tako rječitim 
izrazima, kao da joj ni danas ne bi ni u snu 
poželio povratak u vezu s njegovom domovinom. 

NIKOLA ŽIC 

PETA GODIŠNJICA „HRVATSKE 
STRAŽE" 

Dnevno novinstvo je važan faktor 
u javnom, društvenom i kulturnom 
životu. Kod nas se ta važnost još ne 
cijeni onoliko kao kod drugih i većih 
i manjih naroda, koji se mogu pono- 
siti većim kulturnim napretkom. Štivo 
uopće naš svijet još ne smatra pra- 
vom potrebom, kao što je to kod En- 
gleza, Nizozemaca, Danaca itd. Zato 
bi se naš seljak čudio, kad bi čuo, da 
u Danskoj, Švicarskoj, Engleskoj itd. 
i svaka bolja seljačka kuća drži dne- 
vne novine. Naši seljaci ne drže još 
u tolikoj mjeri ni tjednika, koliko 
drugdje seljaci drže i čitaju dnev- 
nike. A ni naše građanstvo i inteli- 
gencija još sebi nisu pravo svijesni, 
što znači dnevno novinstvo u javnom 
i privatnom životu naroda i svakog 
pojedinca. Jer inače se ne bi moglo 
desiti, da kod nas Hrvata kao izra- 
zito katoličkog naroda jedva jedvice 
može da uspijeva jedan jedini katoli- 
čki dnevnik, i to uz takav broj pret- 
platnika, koji mu jedva omogućuje 
opstanak. Taj dnevnik je »Hrvatska 
Straža«, kojoj se 1. srpnja navršuje 
ravno peta godišnjica, otkako je po- 
čela izlaziti. I prije smo mi Hrvati 
imali već nekoliko katoličkih dnev- 
nika, koji su se morali probijati kroz 
najveće poteškoće i nisu se mogli 
održati. Razlog su tome bile i tada- 
nje političke prilike. »Hrvatska Stra- 
ža« stavila se izvan svake politike u 
službu Katoličke Akcije vršeći kul- 
turni zadatak prvoga reda među onim 
Hrvatima, koji su svijesni i dosljedni 
katolici. No bez obzira na to »Hrvat- 
ska Straža« je najsolidnije uređivani 
hrvatski dnevnik uopće, koji se ne 
jagmi za senzacijama niti donosi ona- 
kvih često nedostojnih stvari, kakvi- 
ma nažalost vrvi ostala dnevna štam- 
pa. »Hrvatska Straža« daje dnevno 
štivo na dostojnoj visini. Ona je kul- 
turno ogledalo Hrvata katolika. Ona 
je snažno katoličko svijetlo u tmur- 
noj atmosferi, koju nastoje zamračiti 
kulturni mračnjaci nad našim naro- 
dom. I zato neka »Hrvatska Straža« 
bude pozdravljena prigodom ove 
svoje pete godišnjice. 


Književnost 

Dragutin Nežić: SLAVA I PLODO- 
VI SVETOGA KRIŽA, spomen-spis 
na jubilej smrti Isusove, izdala Do- 
bra Štampa u Požegi, 1934., str. 128, 
cijena Din 10.— Ovo je knjiga, koja 
će razveseliti svakoga, tko je u duši 
svojoj proživio (Svetu Godinu smrti 
Spasiteljeve. Tu saznajemo, što je sve 
ta Sveta Godina Otkupljenja doni- 
jela čovječanstvu. Opisane su slave i 
proslave u Središtu kršćanstva, zatim 
sudjelovanje Hrvata u uzveličanju 
Svete Godine, a velik dio zauzima u 
knjizi upoznavanje sa onih 10 svetaca 
i 12 blaženika, koje je Namjesnik 
Kristov tijekom Svete Godine podi- 
gao na čast oltara. Knjigu je napisao 
mlad svećenik, koji živi u Rimu, te je 
bio svjedok svega, što nam iz Vje- 
čnoga Grada opisuje. Pisana je lije- 
po, tiskan lijepo, urešena sa 21 sli- 
kom i treba da se nađe u svakoj ka- 
toličkoj kući. A. 

Šezdeseta godišnjica smrti Frana 
Kurelca, slavnog hrvatskog filologa 
i rodoljuba, koji je živio od 1811. do 
1874. godine, navršila se 18. lipnja 
ove godine. 

Roman »Seljaci« od slavnog polj- 
skog pisca Reymonta, nagrađenog 
Nobelovom nagradom, izdala je u slo- 
venskom prijevodu Matica Slovenska 
u Ljubljani, na hrvatski ga je preveo 
Julije Benešić, te izlazi u Matici Hr- 
vatskoj, a na bugarskom prijevodu 
od Krista Vakarelskoga izašla je prva 
polovica djela sada u Sofiji. 

O izdanjima Matice Hrvatske na- 
pisao je u ljubljanskom dnevniku 
»Slovencu« 16. lipnja lijep feljton 
Lojze Golobič, poznati popularizator 
hrvatskoga književnoga života među 
Slovencima. 

Radio 

Zagrebački radio ima u ovom tje- 
dnu (od 1. do 7. srpnja) među ostalim 
u svom programu tri glasovirska 
koncerta 1., 2. i 6. srpnja iza 8 sati 
uveče, na koje osobito upozoravamo 
sve svirače i prijatelje glasovira, jer 
se izvode zanimljiva djela glasovirske 
glazbe od najslavnijih skladatelja. 
Dne 2. VII. u 8% sati uveče je kon- 
cerat radio-orkestra s pjevanjem so- 
pranistice Maše Perenčević, a I. VI. 
u 8K sata uveče s pjevanjem sopra- 
nistice Zdenke Stiplošek. Dne 

6. VII. pjeva u 9.30 sati Va- 
silije Hadži-Manović lijep iz- 
bor narodnih pjesama. Dne 

7. VII. izvodi radio-orkestar 
s baritonistom M. Kuftincem 
djela od samih hrvatskih skla- 
datelja, a iza toga daje Livije 
Pjerotić koncerat na gitari 
s dobrim izborom kompozi- 
cija iz svjetske glazbe. 


Slika lijevo: 

DR JANKO ŠIMRAK, 
sveučilišni profesor, osnivač i direktor 
dnevnika „Hrvatska Straža* 


r/\* 

Raširenje radija po svijetu. Prije 
20 godina bili su počeci radija, prije 
10 godina stao se on grozničavo na- 
glo širiti, a danas ima preko 180 mi- 
lijuna radio-slušača po svem svijetu. 

U godini 1933. porasao je broj slu- 
šača za 20 milijuna, pa se možemo* 
nadati, da će za toliko porasti i ove 
godine. Prema tome bi koncem g. 
1934. broj radio-slušača dosegao 200 
milijuna, a nije daleko vrijeme, kad 
će brojiti i pola miljarde, t. j. kad će 
svaki četvrti-peti čovjek na svijetu 
imati radio. 

GODIŠNJA SKUPŠTINA KOLA 
HRVATSKIH KNJIŽEVNIKA 

U subotu 23. lipnja po podne odr- 
žana je u prostorijama Jeronimskoga 
Književnoga Društva rsedovita godi- 
šnja glavna skupština Kola Hrvatskih 
Književnika. Skupštini je predsjedao 
potpredsjednik Petar Grgeč proči- 
tavši pismo predsjednika dra Velimira 
Deželić st., koji je kao osnivač Kola 
Hrvatskih Književnika bio preko 20 
godina njegov predsjednik, a sada ra- 
di zdravlja mora po savjetu liječnika 
što više provoditi miran život, te za- 
to nažalost mora napustiti i mjesto 
aktivnog predsjednika ovog udru- 
ženja. Toplo pisano pismo najodlični- 
jega između katoličkih književnika 
ostavilo je snažan dojam na cijelu 
skupštinu, koja je, da iskaže svoje 
veliko štovanje prema dosadašnjem 
svom prvom predsjedniku izabralo 
dra Velimira Deželića st. doživotnim 
počasnim predsjednikom uz srdačno 
odobravanje sviju nazočnih. Nakon 
što je predsjedatelj prof. Grgeč u 
toplom govoru istaknuo još nedavnu 
80. godišnjicu pjesnika Đure Arnolda i 
među nazočnima posebno pozdravio 
predsjednika Društva sv. Jeronima 
Msgra dra Ferdu Rožića, jednog od 
osnivača Kola i višegodišnjeg ured- 
nika »Hrvatske Prosvjete«, zatim' 
predstavnika istarskih književnika* 
izneseni su izvještaji tajnika Luke Pe- 
rinića, blagajnika dra Stjepana Mar- 
kulina, urednika dra Ljubomira Ma- 
rakovića i cenzuralnog odbora, te je 
dosadašnjem odboru dana razrješ- 
nica. Nov odbor izabran je ovako:, 
predsjednik Petar Grgeč, prva pot- 
predsjednica Štefa Jurkić, drugi pot- 
predsjednik dr Hijacint Bošković, bla- 
gajnik dr Stjepan Markulin, tajnik 
Luka Perinić, odbornici dr Deželić sin* 
dr Andrić, I. Horvat, Lovre Katić, I. 
Lendić i Mate Ujević, a cenzuralni 
odbor dr Pavao Lončar, dr Janko 
Šimrak i Marko Vunić. U eventuali- 
jama je dr Josip Andrić iznio potre- 
bu, da Kolo Hrvatskih Književnika 
posebnu pažnju posveti djelovanju na 
polju književne kritike, koja bi tre- 
bala stvarati javno mnijenje o našem 
književnom djelovanju uopće, pa da 
ne bude kao dosad, da je rad naših 
književnika ostaje gotovo nezapažen. 

Tim će se pitanjem pozabaviti odbor. 
Zaključeno je izraziti u ime Kola po- 
klonstvo novom nadbiskupu koadju- 
toru, a tada je novi predsjednik za- 
hvalivši na iskazanom mu povjerenju* 
zaključio skupštinu. 


Kazalište 

Krsto Odak: DORICA PLEŠE, na- 
rodna opera u 3 čina, riječi od Đure 
Vilovića, prva izvedba 16. lipnja u Na- 
rodnom Kazalištu u Zagrebu, dirigent 
Jakov Gotovac, redatelj A. Binički. 
— Smetana je kanio načiniti »Proda- 
nom nevjestom« operetu pa je mjesto 
operete stvorio operu, a Odak je dje- 
lom »Dorica pleše« htio načiniti ope- 
ru pa je mjesto opere ispala gotovo 
opereta. Odaka kao glazbenika vrlo 
cijenim, jer njegovo skladateljsko 
stvaranje odaje jaku invenciju i so- 
lidnost glazbene gradnje. Dosad se 
istakao kao vokalni i instrumentalni 
skladatelj, koji naginje duhovnoj gla- 
zbi (dobio za svoju misu prvu na- 
gradu u jeronimskom natječaju g. 
1928.), a sad se evo podvrgao kušnji, 
da se afirmira i kao operni sklada- 
telj. Ta ga je kušnja zavela malo na 
krivi put. Jer ovo, što nam je prvim 
djelom te vrste dao, doduše jest i gla- 
zbeno sočno i scenski lijepo, ali ope- 
ra ipak nije. U beskonačnost se nižu 
međumurske melodije, koje u prvom 
činu mogu još biti i zanimljive, ali 
što dalje to više umara i dosađuje 
onaj uvijek jednaki završetak svake 
te melodije: sinkopa pa duga i kra- 
tka nota u molu. Takav primitivizam 
nije bio održiv ni prije pet-šest dece- 
nija, kamo li danas. Janačekov pri- 
mitivizam bio je posve druge priro- 
de: nije uzimao pučkih melodija niti 
ih imitirao, kako to Odak radi, nego 
je iz elemenata pučkoga govora i 
pjeva formirao slobodno svoj gla- 
zbeni tok i time postizavao dramatski 
izražaj. Kod Odaka dramatike gotovo 
ni nema, nego je sve sama lirika, sa- 
ma pjesma. Takav je uostalom i li- 
breto. I da je taj libreto prilagoditi 
što većma zahtjevima operete (ne u 
banalnom smislu), Odakova bi glazba 
tome krasno pristajala, te bismo za 
tako prerađeno djelo mogli reći, da 
je to najbolja domaća opereta. A to 
ne bi ni u umjetničkom pogledu bila 
mala stvar. Trebalo bi, da imamo i 
narodnu operetu. Ovako je »Dorica 
pleše« kao opera promašena, ne zna- 
či nikakav operni uspjeh. Glazba je 
kao glazba bolja od Dobronićeve, ali 
s gledišta opere zaostaje za Gotov- 
čevom, a pogotovu za Širolinom. Kod 
tog je djela zanimljivo to, da su i 
skladatelj i libretista Dalmatinci, koji 
su pokušali duh, život i mentalitet 
Međumurja dati u scensko-glazbenom 
ruhu. Držim, da su dalmatinski i me- 
đumurski mentalitet, duh i život pre- 
više različiti, a da se tu uopće i mo- 
gao očekivati potpuni uspjeh. U vanj- 
skoj formi to može biti uspjela imi- 
tacija, deskripcija, ali to je od biti 
još daleko. Libretist je u središte 
radnje postavio profanaciju prošte- 
nja, ali i skladatelj i režija tu su ten- 
denciju uspješno retuširali. Posljednji 
čin je najuspjeliji. Izvedba je s Eri- 
kom Druzović u naslovnoj ulozi bila 
dobra, možda čak i vrlo dobra. Pu- 
blika je pokazala za ovaj domaći 
operni novitet mnogo više zanimanja 
nego za nedavnu Dobronićevu pre- 
mijeru i bila je iza prvih slika oduše- 


vljena, ali kasnije je ponešto klonula 
u tom oduševljenju. Nema sumnje, 
da će se radi melodijski lijepe gla- 
zbe »Dorica pleše« možda i više puta 
rado slušati, ali i nakon svakog ta- 
kvog slušanja svaki će u duši svojoj 
ipak priznati, da to nije opera. 

Dr J. A. 

Glazba 

Duhovni koncerat Zagrebačke Fil- 
harmonije i Oratorijskog Zbora u 

prvostolnoj crkvi u Zagrebu 18. lip- 
nja bio je najljepši koncerat pri kon- 
cu ove sezone. Čedomil Dugan izveo 
je uz pratnju orkestra »Koncerat za 
orgulje« op. 7. br. 4. od Handela ta- 
ko, te smo svi osjećali, kako to sta- 
ro djelo klasične glazbe raste pred 
nama ispod ruke gotova majstora, 
koji nas je još prije jednog decenija 
kao dijete na tim istim orguljama za- 
nosio virtuoznošću i savršenošću gla- 
zbene izvedbe. Danas je njegova svir- 
ka nošena većom mirnoćom i snaž- 
nije produhovljena. Dajući nam takva 
djela u takvoj izvedbi zadužuje nas 
za mnogo hvale nad doživljenim 
umjetničkim užitkom, kojemu se za- 
cijelo nijedan slušatelj nije mogao 
oteti. U drugom dijelu koncerta iz- 
vedena je Mozartova »Krunidbena 
misa« za mješoviti zbor i orkestar, 
koju je prije nekoliko mjeseci Ora- 
torijski Zbor sv. Marka uz orkestar 
izveo u Glazbenom Zavodu. Tada je 
o tom djelu i u našem listu bilo go- 
vora. Ova izvedba u katedrali dala 
nam je prilike, da to Mozartovo dje- 
lo, koje nema dubljeg crkvenog obi- 
lježja, čujemo u duhovnom ugođaju, 
kojim katedrala kao mjesto koncerta 
djeluje na slušaoca. Odlika ove iz- 
vedbe bilo je pjevanje gđe Vjere 
Richter, koja je solo-partijama so- 
prana dala neizrecivu umjetničku to- 
plinu, jedrinu i šočnost. Njen divno 
otpjevani »Agnus Dei«, koji je bio 
vrhunac užitka cijeloga koncerta, jest 
umjetnički najfinije i najsavršenije, 
što smo od te naše odlične umjetnice 
čuli, te je tim stupila u prvi red na- 
ših koncertnih pjevačica. Koncertom 
je ravnao dirigent Mladen Pozajić, 
koji što dalje to većma dokazuje, da 
postaje jedan od najboljih naših kon- 
certnih dirigenata. Njegovo dirigira- 
nje odaje duboku umjetničku proži- 
vljenost te se ne zadržava samo na 
vanjštini djela, kako to kod velikog 
dijela dirigenata biva, nego seže u 
umjetničku srž njegovu do dna i iz- 
mamljuje najčišće vrednote, koje pre- 
daje zboru i orkestru, da ih prekali 
u zvukovno savršenstvo. Koncerat je 
bio vrlo dobro posjećen — znak, da 
je naša javnost željna ovakvih umjet- 
ničkih doživljaja. Dr J. A. 

Simfonijski koncerat Rumunjske 
Filharmonije u Zagrebu. Da su Ru- 
munji dobri svirači, posvjedočio je 
simfonijski koncerat Bukureštanske 
Filharmonije održan u Zagrebu 31. 
svibnja u velikoj dvorani Zagreba- 
čkoga Zbora. Orkestar je to, koji svi- 
ra s elanom i temperamentom jačim, 
nego što smo to vični redovito čuti. 
Njihov dirigent George Georgescu 


svakom kretnjom upravo traži, kako 
da svaku sitnicu u djelu istakne, a 
svaki svirač u orkestru nastoji da mu 
u tom što više udovolji. Zato Straus- 
sov »Don Juan« (simfonijska pjesan) 
i Ravelov »Bolero« u njihovoj iz- 
vedbi bujaju upravo prožeženim zvu- 
kovima, koji se slijevaju u silno tem- 
peramentno formiran melodijski i in- 
strumentalni izražaj. »Druga rumunj- 
ska rapsodija« od Enescua dala nam 
je mogućnost, da zavirimo malo u 
rumunjsku glazbu, ali to pabirčenje 
po rumunjskim pučkim melodijama 
nije nas moglo zadovoljiti na kon- 
certu, gdje treba da dominira stilska 
gradnja velikih forma. Baranovićevim 
odlomcima iz »Licitarskog srca« dala 
je izvedba rumunjskih filharmoničara 
vrlo efektan izražaj. Glavno djelo na 
programu bila je Beethovenova »Pe- 
ta simfonija«, koja je nažalost ispala 
bljeđe, nego što smo se nadali. 

Dr J. A. 

Kompozicioni koncerat Franje Lu- 
čića. U zagrebačkoj prvostolnoj cr- 
kvi priredila je glazbena škola »Poli- 
hymnia« 2. lipnja crkveni koncerat, 
na kojem su izvedene sve same skla- 
dbe od Franje Lučića, jednog od naj- 
istaknutijih naših skladatelja duhovne 
glazbe. Izvedene su skladbe za orgu- 
lje »Sonata u c-molu« i »Toccata«, 
zatim »Stabat Mater« za bas-solo, 
violončelo i orgulje, »Ave Maria« za 
tenor-solo, violinu i orgulje, »Gloria« 
iz Mise u as-duru za mješoviti zbor 
i najnovija Lucićeva skladba »Imacu- 
lata« (na riječi Domjanićeve) za mje- 
šoviti zbor. Koncerat je lijepo uspio. 

Koncerat klasične polifonije prire- 
đen je 4. lipnja u zagrebačkoj crkvi 
sv. Katarine. Mladi svećenik-dirigent 
Matija Ivšić, koj je svršio visoku pa- 
pinsku školu za duhovnu glazbu u 
Rimu, razvija pomalo sve izrazitije 
skladateljsko i dirigentsko djelova- 
nje. Njegove skladbe se izvode i iz- 
laze tiskom (u »Sv. Ceciliji«), a sam 
je kao dirigent formirao zanimljiv 
pjevački zbor od samih sveučilišta- 
raca, kojemu je stavio za zadaću iz- 
vođenje klasičnih djela crkvene gla- 
zbe. Prvi rezultat tog nastojanja bio 
je ovaj koncerat, na kojem su izve- 
dene skladbe od starih crkvenih skla- 
datelja 16. stoljeća Slovenca Gallusa 
Petelina, Talijana Palestine, Nizo- 
zemca Kerlea i Španjolca Victoria. 
Koncerat je izveden pred dupkom 
punom crkvom pobudivši veliko za- 
nimanje i opće zadovoljstvo nad iz- 
vedbom. 

Glazbeni odgoj u srednjim školama 

nije nikakav. Đak uči poznavati knji- 
ževnost, ali o glazbenoj umjetnosti i 
o glazbenim djelima ne saznaje u 
školi ništa, pa kada kasnije u životu 
posjećuje opere i koncerte, ne zna 
se orijentirati. Trebalo bi u više raz- 
rede srednje škole uvesti kao obve- 
zatni predmet i povijest glazbe bar 
jedan sat na tjedan kroz jednu go- 
dinu. U Čehoslovačkoj sada prouča- 
vaju to pitanje, pa postoji plan, da 
se gramofonom kod predavanja đa- 
cima izvode primjeri iz najvažnijih 
djela povijesti glazbe. 

Londonska sličica 


CRNAC NA LONDONSKOJ ULICI 


Gusta se magla nadvila nad St. Katherine’s 
Docks, povećim bazenima, koji zajedno s Lon- 
don Docks i još nekim manjima sačinjavaju 
jednu od umjetnih luka Londona, nedaleko od 
srca samog grada. Kroz nju se jedva-jedva ra- 
zabire siva površina hladne Temze, koja se li- 
jeno poput kakve zmijurine provlači širokim 
svojim koritom. 

U uskoj ulici s jednoličnim visokim crnim i 
prljavim kućama, s frontom od neokrečene cigle, 
sretoh se s jednim Crncem. I kad god tako opa- 
zim kakvog Crnca, uvijek se i nehotice zausta- 
vim, da ih gledam, ne zbog crne njihove kože, 
nego zbog izraza lica i očiju. Jer koliko, god 
izgledalo, da su se oni uživjeli u ovaj život hlad- 
nog sjevera, toliko različan od njihova žarkog 
juga, ipak mi se uvijek čini, da su oni u njem 
stranci, koji nikako ne mogu da se sliju s tim 
životom. Inače me ne iznenađuju više obične 
njihove londonske pojave: odjeveni u svijetla 
odijela, s bijelim ovratnicima, bijelim rukavi- 
cama i redovno s cilindrom na glavi! Lica im 
redovno nasmijana, a iza debelih, bruljavih 
usana se cakle zubi. To su representati rase, oni, 
koji su se znali snaći: kelneri, groomi, ulični i 
barski pjevači — »civilizirani« pretstavnici Cr- 
noga kontinenta. No ovaj me se drukčije doj- 
mio. Bio je odjeven poput ostalih prostih rad- 
nika, fakina ili kočijaša. Poderana i prljava ho- 
landeska kapa pokrivala mu je kuštravu glavu, 
a na nogama su mu provirivali prsti kroz velike, 
teške cipele. On se sagnuo nad kopito ogromnog 
školskog konja i čistio ga kefom. 

Čekao sam, dok ne svrši. On se ispravi, od- 
loži kefu i stane tromo uz svoga konja. Sad me 
tek njegovo lice porazilo. Ima u njih, u tih Crna- 
ca, nešto, što nas bijele odbija, nešto čudno, za- 
gonetno, što nas gotovo plaši i ne da da im se 
približimo i razgovaramo s njima kao s drugima, 
našima . . . Naslonivši se uza zid podbočio je je- 
dnom rukom lakat druge i stajao buljeći preda 
se. Bog zna, na što je mislio. Možda na svoju 
domovinu, na svoj »dear old country« 
(dragi stari kraj), na svoje roditelje, svoje »o 1 d 


f o 1 k s« (starce), braću, prijatelje, na svoju crnu 
draganu ... Na onaj divlji, ali čarobni kraj, što 
ga pokrivaju gusti neprohodni gajevi i prašume, 
kojima se razliježe kreštanje čudnih ptica, urla- 
nje strašnih zvijeri, gdje se u travi provlače i 
sikću grozne zmije i druga otrovna gamad . . . 
Na svoje čisto i plavo nebo, što ga nikada ne 
zastire ova užasna magla, na svoje nepregledno 
i nemirno more . . . Možda mu duša, ispunjena 
dubokom tugom, recituje stihove one pjesmice, 
koja u nježnim riječima i još nježnijoj melodiji 
izražava svu bol jadnoga Crnca, koga je sudbina 
bacila u Bog zna koji kraj svijeta!* Možda! A 
možda i nije? Možda je novi život, u koji je 
ovdje ušao i sad se eto u nj uživio, odalečivši ga 
od rodnog kraja odalečio mu i srce od njega . . . 

Ko će to znati?! . . . Jer iz velikih njegovih 
očiju ne možeš ništa pročitati do ravnodušnosti, 
tuposti, ili bolje gluposti ... Te oči nisu više bi- 
jele: nekakva siva boja, poput cementa, nategla 
se na njih otimajući svaki život njihovu pogledu. 
Da! Ti bijeli ljudi, koji su ga doveli ovamo, dali 
su mu svoju »civilizaciju«, svoju »kulturu«, uveli 
ga u svoj život, ali mu s prednostima toga života 
dali i svu bijedu, svu neprirodnost njegovu . . . 

Eno sad je zijevnuo. Pet do šest iskvarenih, 
crnih, crnjih od njega, zubi pokazalo se za debe- 
lim, posinjelim usnicama. Pet do šest! ... A gdje 
su njegovi bijeli zubi? Zašto nisu ostali čitavi 
ovdje, u svijetu, gdje je čovjek tako uvjeren, da 
svakim korakom kroči sve bliže k savršenstvu? 

Sad nam se sretoše pogledi . . . Htio sam da što 
bilo pročitam u njegovim očima, no nisam pro- 
čitao ništa. On ne izdrža moga pogleda i okrenu 
tromo glavu. Zijevne, podigne ruku do žvale 
ogromnoga svoga konja i lagano ga lagano po- 
vede dalje u dubinu ulice, buljeći tupo preda se. 

M/LAN A. MIHOLJEVIĆ 

* Jedna vrlo popularna pjesmica u crnačko-engleskom 
žargonu glasi u prvoj kitici u slobodnom prevodu otpri- 
like ovako: »Dolje na Labuđoj rijeci, daleko, daleko 
odavde — tamo se moje srce vječno obraća, tamo, gdje 
moji starci stanuju. Sav je svijet žalostan i pust, kud 
god se ja krenem — o, Crnci, kako je moje srce tužno 
daleko od mojih starih kod kuće!« 

Palača Uzajamnog osig. društva 
u Ljubljani 


UZAJAMNO OSIGURAVAJUĆE DRUŠTVO I 

Osnovano godine 1900. u Ljubljani E 

Kao takovo jest potpuno naše domaće društvo i jedino utemeljeno strogo na principu E 
uzajamnosti, zato pruža potpunu garanciju osiguranicima. — PRIMA: u osiguranje ne- = 
kretnine i pokretnine protiv šteta od požara i groma, staklo, staklane ploče i zvona protiv E 
šteta puknuća i rasprsnuća, te osiguranja protiv provalne krađe. ŽIVOTNA osiguranja u E 
svim kombinacijama, miraz djeci, preskrba za starost, te pučka osiguranja bez liječničke = 
pregledbe do Din 20.000. — Tražite prospekte! — Sve uz najpovoljnije uvjete. E 
Pouzdani zastupnici primaju se uz dobre uvjete. = 

Sve upute i obrazloženja davaju : = 

PODRUŽNICE odnosno GLAVNA ZASTUPSTVA: | 

Zagreb, Starčevlćev trg broj 6. — Telefon broj 25-57 
Beograd, Vaše Čarapića ulica broj 10 Sarajevo, Vojvode Stepe Obala broj 42 E 

Split, Ulica 11. puka broj 22 Celje, Vodnikova ulica broj 2 E 

Qlavm zastupnici u svim većim mjestima naše države kao i mjesni povjerenici E 

IZ ZEMLJE ZANOSA I PJESAMA 


Općenito je poznata kineska konzervativnost. 
Već u starini Kinezi su se odijelili od ostalog 
svijeta svojim kineskim zidovima, iza kojih je 
evala kultura visokog stepena. Danas se doduše 
stranci iza njihovih zidova slobodno kreću, ali 
na žalost sadašnja se njihova kultura ne može 
mjeriti s njihovom slavnom prošlošću. Kina je 
bila veoma kulturna država već gotovo 3000 go- 
dina prije Krista. 

Međutim pogled u njihovu daleku prošlost 
onemogućio nam je jedan zanimljiv događaj: 
Otprilike 200 godina prije Krista vladao je Ki- 
nom silni car Ši-hoang-ti. On je držao, da se Ki- 
nezi odviše oslanjaju na prošlost, pa je želio da 
se kineska kultura izgrađuje iznova. Stoga je 
naložio, da se imadu spaliti sve njihove stare 
knjige, pa je tako ostavio pod pepelom čitavu 
jednu veliku i drevnu kulturu! Što su u Evropi 
učinili barbari za seobe naroda, to je u Kini uči- 
nio njihov car Ši-hoang-ti. 

Kako su temelj kineskoga carstva bile poro- 
dice, koje su nevjerojatnom ljubomornošću ču- 
vale stare tradicije, to je razlog, da se u njima 
ipak sačuvala stara kultura i prošlost i da je Ki- 
na sretno preturila različne unutrašnje i izvanjske 
političke neprilike gotovo kroz 2000 godina. 

Glavni izvor za poznavanje stare kineske kul- 
ture jesu Konfucijeve knjige, koje su njegovi 
učenici vjerno čuvali. I danas nas zanima njegova 
knjiga narodnih pjesama, koja obuhvata narodno 
blago od 12 stoljeća unatrag i broji 311 narod- 
nih pjesama. (Nekoliko stihova u hrvatskom pri- 
jevodu iz »Žalosne pjesme o muževu odlasku« 
najljepše će nam pokazati, koliko se nježnosti 
i finoće može naći u tim starim kineskim pje- 
smama: 

»Otkad je junak moj pošo u rat, 

Glava je moja ko pamuka vlat. 

Pomasti puna soba je sva, 
al kome za ljubav da kitim se ja? 

Nek pada kiša na čitav nam kraj — 
iza nje će doći sunčani sjaj. 

— Za svojim junakom čeznem ja tok, 
za njega je slatko podnositi bol.« 

Ta je šarolika i čudna zemlja imala i čudnih 
filozofa. Filozof Huang-tse prezire stvari oko se- 
be i najveću vrijednost nalazi u samu čovjeku. Za 
njegov krajnji individualizam značajan je i nje- 
gov san o leptiru: Filozof sanja, da je postao lep- 
tirom i da blaženo leti preko cvjetnih livada. Na- 
jednom se probudi i ne zna, da li je to Huang-tse 
sanjao, da je leptir, ili to sada leptir sanja, da je 
Huang-tse. 

Kinezi nisu ratoboran narod, i zato u njiho- 
voj književnosti nema mnogo junačkih pjesama. 
Glavni predmeti njihove lirike jesu: ljubav, pri- 
roda i vino. U tom su pravcu stvorili savršena 
djela, pa se i danas za njihove pjesme Evropljani 
silno oduševljavaju. Treba spomenuti, da u kine- 
skom jeziku svaka riječ ima samo jedan slog 


(kao kod nas na pr. pas, nos, put i t. d.), pa kad 
se naniže tako nekoliko riječi jedna do druge, 
onda one zajedno tvore divno blagozvučje. Kod 
njih su obične kitice od 4 stiha, a svaki stih ima 
po 5 riječi, od kojih jedna znači glagol, druga 
imenicu i t. d. Kako se stihovi još među sobom 
sriču, to je kineski jezik prikladan, da se na njem 
stvore prava umijeća u pogledu tehnike, ali baš 
radi toga teško je njihove pjesme prevoditi. 

Vrhunac pjesničkoga savršenstva postigao je 
u svakom pogledu interesantan pjesnik Li-tai-pe 
(rođen 699. poslije Krista). On je bio društven 
i silno je volio piti. Često je pjevao na dvoru 
cara Ming-hoanga svoje prekrasne pjesme, i 
znalo se desiti, da se car, ushićen njegovom 
umjetnošću, spustio do njegovih nogu, te je bi- 
lježio njegove stihove. Car ga je obasipao do- 
bročinstvima, ali su ga gdjekad znali dvoranici 
ocrniti, te je pao u nemilost. Tada se vukao po 
najprostijim gradskim i seoskim krčmama, prljao 
je carsku odjeću, koju je nosio na sebi, najvećom 
nečistoćom, pjevao je najprostijem puku svoje 
besmrtne pjesme i dizao je narod vatrenim bun- 
tovnim pjesmama na otpor. Konačno je pao 
s čamca u rijeku, jer je u pijanstvu htio da do- 
hvati mjesečevu sliku, što se zrcalila na površini 
vode. Jedva je koji pjesnik postao tako popula- 
ran i ostao kroz tisućljeća u narodnoj uspomeni. 

Iz kineske kulturne prošlosti valja spomenuti 
još jednu originalnost: na carevu zapovijed sa- 
kupljene su sve pjesme, pa je god. 1703. izišla 
antologija od 50.000 lirskih pjesama. I to je je- 
dan dokaz, kako Kinezi cijene i vole pjesništvo, 
pa se do danas sačuvao kod njih običaj, da kod 
različnih ispita bolji đaci moraju pokazati svoje 
umijeće i u građenju stihova. 

ANĐELKO IVJĆ 

ČEŽNJA ZA DALJINAMA 

More se sakriva za dalekim gorama , 
a mene opija ovaj večernji muk 
i blage zvonjave zvuk. 

/ ja žeđam mirise tamjana , 

što visinama plove , 

vitkih i zelenih jablana 

i maslina naših sunčanih otoka 

i cvjetova naših vrtova 

i plodova rodnih voćnjaka 

i prutova i grozdova . 

što plode našim vinorodnim poljima , 

suzama , znojem natopljenim kršima, 

ah, do boli neizlječive čeznem za daljinama! 

Jer ja sam željan djetinjeg tamjana 
i blaga sanjana! 

VINKO NIKOLIĆ 

ANKETA O OBITELJSKOM 
ODGOJU 

Djecu zovemo narodnom uzdanicom 
i narodnom budućnošću. Sve narod- 
ne tekovine, koje je narodna tradi- 
cija kroz vjekove izgradila, predaje- 
mo djeci svojoj, da ih u budućim 
pokoljenjima izgrađuju i vode k sa- 
vršenstvu. Narodna, kulturna, vjerska, 
moralna i gospodarska dobra očuvat 
će svoj osebujni značaj i u budućnosti, 
ako naša djeca budu dostojni sljed- 
benici tih tekovina svojih otaca. Na 
sadašnjosti naše djece osnivamo na- 
rodnu budućnost. Stoga je od vrlo 
velikog značenja, da upoznamo svoje 
potomstvo, sve njegove težnje i po- 
trebe te da ih prilagodimo već goto- 
vim narodnim dobrima u pravom, 
smišljenom odgoju. 

Kakva je današnja naša omladina, 
kojoj u ruke predajemo narodu bu- 
dućnost? Kakva je ona prema prija- 
šnjim našim mladim generacijama i 
prema suvremenim generacijama dru- 
gih naroda? 

Na njezin razvoj utječu raznoliki 
faktori: u prvom redu škola, društvo, 
Crkva i obitelj. Obitelj je sigurno 
najvažniji odgojni faktor, jer je nje- 
zin uplivni krug najjači, najopsežniji i 
najtrajniji. Dijete je u školi tek ne- 
koliko sati dnevno, i to tek iza šeste 
godine; u kontakt s društvom tako- 
đer dolazi tek u kasnijim godinama, 
ali ga obiteljski krug prati od prvo- 
ga dana pa do smrti, daje mu prve 
odgojne temelje i formira stav nje- 
gove duševnosti prema svim proble- 
mima života. 

No kakva je današnja na- 
ša obitelj i kako ona dje- 
luje na dijete? Kakav je od- 
nos majke i oca prema dje- 
ci, kakav je odnos djece 
međusobno? To su vrlo važna 
pitanja, koja treba razmotriti i fik- 
sirati na različitim konkretnim pri- 
mjerima iz suvremenog našeg ambi- 
jenta. Treba ispitati pozitivne i ne- 
gativne elemente kod naše djece i 


SVILE 

tkanine za pranje 
svih vrsta za 
ljetne haljine, 
uvijek najveći izbor 

kod 


Pomodne kuće 

potražiti uzroke njihovih prednosti i 
mana u obiteljskom njihovu odgoju. 
Tada bismo lako mogli i sami odre- 
diti put prema boljitku. 

Želimo, da o tom pitanju promi- 
sle naši čitatelji i čitateljice te da nam 
u kratkom člančiću pošalju svoja za- 
pažanja i svoja mišljenja oslanjajući 
se ponajviše na vlastito iskustvo i 
prilike, kakve nalaze u najbližoj svo- 
joj okolini. Odgovori na anketu tre- 
ba da budu što kraći i što stvarniji, 
a šalju se na Uredništvo »Obitelji«. 

LIMUN U KUĆANSTVU 

Među svim voćem limun zauzima 
posebno mjesto: svako drugo voće 
jede se ili prijesno ili kuhano, a od 
limuna se uzima samo sok. Ali uza 
sve to je limun postao prava potre- 
ba, bez kojega ne može danas više 
nijedno bolje kućanstvo biti. J u ku- 
kinji i kod postelje bolesnika stekao 
je limun mjesto, s kojega je isti- 
snuo gdjekoja pređašnja obljubljena 
sredstva. Nadomješta sva nekadanja 
pića za osvježenje, čaj s limunom 
istisnuo je stara domaća sredstva 
protiv prehlade, a ponekad je to mje- 
sto čaja vruća limunada, koja u ta- 
kvu slučaju vrlo dobro služi prehla- 
đenom bolesniku. Pa ipak nije tako 
davno, što je limun iz južnih krajeva, 
gdje rodi, došao k nama i što su se 
ljudi naučili, kako treba da se služe 
tim kiselim južnim voćem. 

Limun potječe iz Azije, iz Indije, 
odakle je preko Perzije dopro do 
obala Sredozemnoga mora. Osobito 
su Arapi stekli velikih zasluga za ra- 
širenje limuna. Njemu je koran za- 
branio piti alkohol, pa su mjesto to- 
ga stali piti razna druga pića, u ko- 
jima nema alkohola. Tako su sebi 
stali praviti i piće od limunova soka, 
o kojem su se uvjerili, da veoma 
osvježuje. Kako su se Arapi širili 
oko Sredozemnoga mora, tako su 
svagdje, kuda su došli, stali uzgajati 
limun. U 11. stoljeću došao je limun 
tako u Španjolsku i Siciliju, pa su ta 
dva kraja Evrope i danas najviše na 
glasu svojom proizvodnjom limunova. 
Donekle se limun udomaćio i na 
francuskoj i talijanskoj obali Sredo- 
zemnoga mora, a i gdješto na oba- 
lama Jadrana (u Dalmaciji). Ali uza 
sve to raširenje limuna još je dugo 
trajalo, dok Evropa nije naučila da 
ga pravo cijeni i upotrebljava. Tek 
u 17. stoljeću stali su iz limunova soka 
u Italiji praviti limunadu, a iz Italije 
je to piće zatim brzo prodrlo i u 
druge krajeve Evrope. 

Voće divljega limuna je malo, ima 
debelu koru i kiselina mu je neugo- 
dna. Tek uzgajanjem postigao se ve- 
ći plod limuna s tanjom korom i ma- 
nje kiseo. Najplemenitije vrste limu- 
na imadu posve tanku koru te su 
katkada gotovo tako slatke kao ki- 
selija naranča. Za prodaju se ne bere 
zreli limun sa stabla, jer se zreli plod 
drži samo nekoliko dana te se brzo 
pokvari; za prodaju se bere s drveća 
nezreli, zeleni limun, koji se smjesti 
zatim u posebna ugrijana skladišta, 
da ondje dozriju, kod čega i kora 
većma požuti. 


Već stari su narodi znali, da je li- 
mun ljekovit. Dioskurides, grčki li- 
ječnik i pisac iz prvog stoljeća prije 
Krista, piše, da je limun dobro sred- 
stvo protiv ujeda zmije ili kukaca. 
Odavna se limun uzimao, ako je ko- 
mu izlazio neugodan zapah iz usta. 
Limunova kora se metala među odje- 
ću kao sredstvo protiv moljaca. Iz 
limunove kore se vadilo ulje, kojim 
se parfumirao prašak za vlasi i du- 
han, a stavljalo se i u gdjekoje piće. 
Indijske udovice, koje bi se od žalo- 
sti za pokojnim mužem dale spaliti,., 
nosile bi idući na lomaču uvijek u 
ruci limun na obranu od zlih sila s 
drugoga svijeta, a i danas se još gdje- 
gdje u južnim krajevima može vi- 
djeti kod pogreba, kako oni, koji no- 
se mrtvaca, drže u ruci limun. Pre- 
ma poganskom naime vjerovanju 
južnih naroda limun zaštićuje od zlih 
duhova, od uroka i sličnih tajnih sila. 

I indijski su zločinci uvijek imali u 
ruci limun, kad bi ih, osuđene na 
smrt, položili na bijeli sag, da preko 
njih prijeđe slon i da ih zgazi te ta- 
ko usmrti. 

Kao lijek pokazao se limun izvr- 
snim kod bolesti žuči, žutice i kod 
bolesti, koje se pojavljuju s grozni- 
cama. U Engleskoj nije tomu davno, 
kako se pravila iz limunova soka i 
morske soli medicina, koja je bila 
univerzalno sredstvo protiv najrazno- 
ličnijih bolesti. Proizvađači te medi- 
cine obogatili su se silno praveći za 
taj svoj proizvod golemu reklamu, pa 
su dapače proglašivali, da je tim lije- 
kom mnogima izliječen i rak, strašna 
v bolest, koja je osobito u Engleskoj 1 
•jako raširena. Za morsku bolest je 
poznato, da je uspješno suzbija i 
ublažuje limun. A kad se kod djeteta 
pojavi difterija, treba mu u grlo sva- 
ki čas kapati limunova soka, dok ne 
stigne liječnik. Uopće je limun do- 
bar za dezinfekciju grla i kod dru- 


Pranje kose 

Vrlo je važno za njegu kose, čime se ista 
pere, zato valja osobitu pažnju posvetiti 
izboru sredstva za pranje kose. Kao oso- 
bito pouzdan za pranje kose jest 

Shampo - kosoper od Kopriva 



Pravi proizvod nosi zaštitni znak. 
Cijena dvostrukom obroku t. j. za dva 
pranja samo Din 3*-. Pošto tko unaprijed 
šalje Din 10*— dobiva listovnom poštom 
3 dvostruka omota po Din 3*— franko. 

Kaptolska ljekarna sv. Mariji osno- 
vana g. 1599. u Opatovlni 7 
VLATKO B A RTU LI Ć, Zagreb, Dolac 
kraj Tržnice 

dih grlenih bolesti. I kod malarije se 
limun sa crnom kavom pokazao kao 
uspješan lijek. Tako se limun i u 
mnogim drugim slučajevima upotre- 
bljava kao lijek. 

Isto tako je česta upotreba limuna 
u kuhinji. Teleći odrezak tek naka- 
pan limunovim sokom dobiva svoj 
fini okus. Isto tako pržena riba, zatim 
riba u ulju mnogo više prija, ako je 
nakapamo limunovim sokom, osobito 
nama, koji nismo iz primorskih kra- 
jeva te manje imamo prilike, da se 
hranimo ribom. I neke salate prire- 
đuju se s limunom. I neke juhe se za- 
kisele limunovim sokom. Mnogi se 
kolači priređuju s limunovom korom 
ili sokom. Kod voćne salate važan je 
limunov sok, a u kompot od suhih 
šljiva meće se limunova kora. Hla- 
dna limunada izvrsno je piće ljeti, a 
i u svako drugo doba godine. Kao 
što je i kod drugog voća, tako su i 
kod limuna najvažnija njegova sa- 
stojina vitamini, koje imadu povoljan 
zdravstveni učinak na naš organizam: 
liječe slabokrvnost, živčana i srčana 
poremećenja, stolicu i druge bolesti, 
koje nastaju od nedostatka vitamina 
u hrani. 

Da limunov sok služi i kod čišćenja 
nekih mrlja, to valjda već svaka do- 
maćica zna. Pa kad sve te korisne 
načine, kako se limun upotrebljava 
danas u kućnom životu, znamo i pro- 
mislimo, onda zaista moramo reći, da 
danas više i ne može biti domaćice, 
koja u svojoj kući ne bi imala li- 
muna isto tako, kao što nema ku- 
ćanstva bez soli i šećera. 

Ljudmila Vršovski 

Majka i dijete 

Djeca između 10 i 14 godina jesu 
u najvažnijem razdoblju svog razvo- 
ja, pa takvoj djeci treba da roditelji 
posvete posebnu brigu i pažnju. U 
tim godinama katkada i najmarlji- 
vije dijete izgubi svako zanimanje za 
bilo što, te se zalijeni. U tim godina- 
ma nije dobro ostavljati dijete nasa- 
mu, treba mu zadavati dosta tjeles- 
nog posla, i to najbolje takvog posla, 
u kojem dijete nalazi veselje. Ako 
dijete ide u školu, treba nastojati, 
da se u slobodno vrijeme što više kre- 
će na zraku pa da uveče zaspi, čim 
legne. Osobito treba paziti, kakve 
knjige dijete čita u tim godinama, 
pa je dobro, ako i roditelji znadu sa- 
držaj tih knjiga, da onda s djetetom 
mogu o tom razgovarati: to na di- 
jete izvrsno djeluje i razvedruje ga, 
a tako ga i uvodimo u ispravno mi- 
šljenje o životu i svijetu. I hrana tre- 
ba da je lagana, treba osobito izbje- 
gavati razdražljiva jela. Najbolja su 


TORBICE 

Puzy-Kovčezi 

u svim veličinama 

TORBE ZA SPISE (AKTENTAŠE), NOVČARKE, TORBICE 

za dame i sve vrsti kožnate robe 
Sada: 

Nova zgrada Zaklade, 

ugao Ilice i baruna Jelačića. 


hrana mlijeko, maslac, voće i zele- 
nje. Često se događa, da baš u tim 
godinama dijete želi oštriju hranu 
(kiselu, paprenu), ali ako bi mu se 
davala u većoj mjeri, to bi nepovolj- 
no utjecalo na njegov organizam. 
Treba uvijek naći zgodan način, ka- 
ko da se ne udovolji djetetovoj želji 
za takvom hranom, pa mu mjesto 
toga dati voća ili kompota. Ako je 
dijete inače zdravo, obično je u tim 
godinama razvoja vrlo živo, pa se 
radi toga ne treba srditi. To je sa- 
mo dokaz, da kod djeteta sve ide u 
redu. Ponekad takvo dijete učini i 
kakvu stvar, koja prekoračuje gra- 
nicu djetinje živahnosti, ali ni tada 
ne treba to uzeti previše k srcu, niti 
misliti, da iz djeteta postaje nepo- 
pravljiv nevaljanac. Sve je to pro- 
lazno i svega toga nestaje, kada se 
u djeteta stane javljati svijet, da »ni- 
je više dijete«. Dobro je međutim, da 
dijete što dulje bude pošteđeno od 
te svijesti, te da što dulje ostane 
djetetom. Zato ne rade dobro one 
majke, koje se srde, što se njihova 
kćerka još rado igra s lutkama, dok 
njene vršnjakinje već misle na toa- 
lete, u kojima će poći na prve ple- 
sove. Priuštite svojoj djeci, da nji- 
hovo djetinstvo potraje što duže, jer 
u tom je njihova najčišća, najnepo- 
mućenija sreća. Lj. V. 

Jelovnik 

Juha od kruha. Komade staroga 
kruha već rano dopodne nakvasi u 
hladnoj vodi. A kad treba da prirediš 
objed, skuhaj tako namočene komade 
kruha s malo kima i soli. Ako treba, 
prilij još vode, pa zalij jajetom raz- 
mućenim u malo mlijeka. 

Kaša od krumpira s kimom. Oguli 
krumpire i skuhaj napola u malo po- 
soljenoj vodi. Tada odlij vodu i zalij 
krumpir goveđom ili drugom kakvom 
mesnom juhom tako, da krumpir juha 
posve prekrije. Primetni malo kima, 
sve još jedamput prokuhaj i začini 
zaprškom od brašna. 

Okrugljice od riže. Od 2 decilitre 
parene riže, mlijeka (na 34 kg riže 
1 1 mlijeka), malo šećera i soli sku- 
haj kašu, ali pazi, da se riža ne bi 
raskuhala. Tada je pusti da malo 
ohladi pa primiješaj 4 žumanjka, do- 
daj naribane limunove kore, a kad 
posve ohladi, primiješaj toliko braš- 
na, da to sve drži skupa. Na daski 
posutoj brašnom načini okrugljice 
velike kao jabuke, napuni ih čvr- 
stim pekmezom od jabuka ili šljiva, 
dobro ih umotaj i umoči u jaje i mr- 
vice od žemlje te peci na masti, dok 
ne požute. S. A 


V 14 0 0 dinar a 1. V. - 20. VI. te 
1. IX. — 15. X. stoji Vas dvadesetdnevni bo- 
ravak u Slatini Radenci. Stan, hrana (obična ili 
dijetna), kupanje, dva liječnička pregleda 
(Rentgen itd. ) analiza mokraće i sve takse 
uračunate. Možete si Vi pretstaviti užitak i 
djelovanje na zdravlje, kupati se u čuvenoj 
Radenskoj kiselici? Liječi mnoge bolesti srca, 
bubrega, jetara, želuca, viški tlak, giht, skle- 
rozu, smetnje starosti, kamence, unutrašnje 
žlijezde. Tražite opširan prospekt. Besplatno. 
Kupalište i Lječilište Slatina Radenci, Slove- 
nija. Glavni zastupnik za Zagreb i okolicu. 
Ljubljanska ulica broj 5, Telefon broj 36-31 


DAJTE SVOJE KĆERI NA ODGOJ 
REDOVNICAMA 

Kuda ćete, roditelji, dati svoju kćer- 
ku na jesen u školu? Kome ćete po- 
vjeriti njezin odgoj? Znamo, da to 
svakom ocu i majci daje mnogo bri- 
ge. No ta će briga biti znatno uma- 
njena, ako se odlučite, da svoju kćer 
date u koji konvikt za djevojčice, ko- 
ji vode redovnice. Tu ženska djeca 
dobivaju najbolji odgoj, tu su preda- 
na u najsigurnije ruke. Takav je na 
primjer internat sestara milosrdnica 
u Zagrebu (Gundulićeva ulica 12), 
najstariji te vrste u Zagrebu, a o 
njem smo pisali pređašnjih godina u 
našem listu, pa i sada na nj upozoru- 
jemo. Isto tako svraćamo roditeljima 
pažnju i na novi uršulinski internat u 
Zagrebu (ugao Vlaške i Vončinine 
ulice), o kojem smo donijeli opis sa 
slikama u pretprošlom broju: ne ćete 
žaliti, ako kćerku svoju predate vri- 
jednim sestrama uršulinkama, koje 
su prokušane odgojiteljice. A ako ne 
kanite kćerku svoju dati u Zagreb, 
eno vam u najljepšem kraju Slavo- 
nije krasno i moderno uređeni kon- 
vikt sestara milosrdnica u SI. Požegi, 
pa dajte kćerku onamo. Evo da vam 
ukratko opišemo konvikt. U njemu 
je uređeno centralno loženje i vodo- 
vod. Sestre milosrdnice sv. Vinka 
Paulskog u Požegi sve od god. 1862. 
vrše prosvjetno-nastavničku i odgoj- 
nu dužnost. Osim ženske osnovne 
škole »Katarina Zrinska« vode one od 
god. 1876. i višu djevojačku školu s 
internatom, a godine 1928. osnovale 
su i gospodarsko domaćinsku školu 
te konačno dječje zabavište. Sve škol- 
ske prostorije kao i prostorije inter- 
nata potpuno odgovaraju zahtjevima 
higijene i udobnosti. Prošle je jeseni 
uvedeno u internatu centralno lože- 
nje i vodovod. Prostrano dvorište, 
posebno igralište i vježbalište te vrlo 
lijepo uređen vrt stoji djeci na ras- 
polaganje. Najljepši je ukras toga 
zavoda brdašce vezano s vrtom, a 
uređeno kao perivoj sa serpentina- 
ma, cvijećem, crnogoricom i bjelo- 
goricom. Na uzvisini toga brda po- 
stavljeni su stolovi za obuku preko 
ljeta na čistom, svježem i mirisavom 
zraku. Tu je mjesto pravog odmora. 
Konvikt sestara milosrdnica primat će 
ove školske godine i onu žensku 
djecu, koja polaze i ovdješnju realnu 
gimnaziju, bilo iz kojeg mjesta, uz 
vrlo umjerenu cijenu. 

Tko želi posebne informacije o tim 
internatima, neka se obrati pismom 
na upravu bilo kojeg od tih zavoda, 
pa će dobiti sve potrebne upute. Ne 
oklijevajte, nego se odlučite i pre- 
dajte odgoj svojih kćeri tim zavo- 
dima zaslužnih hrvatskih redovnica! 


Rukavice Čarape Kupaći kostimi 

najukusnije izradbe i boje 

Novost: kuponi sa 10^-20^ popusta 

„£EON", Zagreb 

GUflDULIĆEVA UL. 5 i PRAŠKA UL. 6 

Dječja priča 


KISICA 


Bila jednom vrlo dražesna djevojčica po ime- 
nu Kišica. Njezina je majka bila gospođa Obla- 
čina, a njezin stric gospodin Vjetar. Za djeda i 
baku imala je Pljusak i Oluju . . . Kako vidite, 
djeco, to je bila obitelj od vrlo velikog ugleda 
u nebeskom krugovidu. Ta je obitelj bila stara 
kao svijet i pred njom bi trebalo skinuti šešir 
od poštovanja. 

Kišica je bila jedino dijete u obitelji. Bila je 
vrlo razmažena i — kao što se događa kod neke 
djece — nije slušala, kako bi morala, razumne 
savjete starijih. 

iNa drugom kraju neba stanovao je kralj — 
Sunce sa svojom djecom. Imao ih je preko dva- 



KIŠICA I NJEZINA MAJKA - OBLAČINA 
Ilustrirao Kamilo Ružička 


deset i četiri: Zlaćana svjetlost, Sunčeva zraka, 
Dražest, Sunčevo milovanje, Sunčev pramen . . . 

Dakle . . ., jednog su lijepog travanjskog dana 
Zlaćana svjetlost, Sunčeva zraka, Dražest i Sun- 
čevo milovanje sišli iz svoje kuće na zemlju, da 
proslave praznik proljeća. Toga se dana svatko 
radovao: i ljudi i dječica i životinje. 

Sunčeva su se djeca naganjala, plesala, prola- 
zila između silnog lišća stabala. Šarali su debla 
i utrkivali se po puteljcima. Pupovi su se zlatili, 
žito je poprimilo boju smaragda, a voda je po- 
stala modrikasta, kad su prolazila vesela Sunčeva 
djeca. Zrakom se razlijegalo radosno pjevanje i 
kliktaj. Po lijepom nebu razlila se svježina i 
onaj čisti i ugodni dah pramaljeća. 

Kozice su skakutale, a pastiri zviždukali. 


Kišica se postavila na prozor i odozgo iz svoje 
kuće uhodila svu onu radosnu buku djece sun- 
čane i djece zemaljske. 

»Idem se i ja s njima igrati!« 

»Ne, ne,« reče majka — gospođa Oblačina,, 
»sad nije još tvoje vrijeme. Ako pođeš dolje, 
ne će te dobro primiti, jer svatko treba da dođe 
na svoje vrijeme . . . Nemoj misliti, Kišice, da se 
Sunčeva djeca samo igraju. Oni rade i nastoje 
oko žita, naduvaju mladice, čine da raste trava 
i da se pupovi cvijeća rastvaraju. Samo jer oba- 
vljaju svoj posao sa veseljem, čini se, da se oni 
igraju . . . No, sada je njihovo vrijeme, a ne 
tvoje . . .« 

»A ja hoću da idem . . ., hoću da idem . . . Zašto 
ja moram ostati ovdje u kutu da pljesnivim sama, 
dok se drugi zabavljaju? . . .« 

I znate li, šta je učinila tvrdoglava i svoje- 
voljna Kišica? Pobjegla je od majke i pojurila 
ravno prema zemlji, gdje je za čas počelo rositi 
u sve češćim i češćim kapljama i prskati sve guš- 
ćim i gušćim mlazovima. Ali eto . . . kao što je 
bila kazala majka, . . . namjesto da su je radosno 
dočekali, svi su počeli vikati i proklinjati je. 

Sva Sunčeva djeca, s kojima je htjela da se 
igra, pobjegoše . . . Zemlja, koja je prije bila 
tako radosna i nasmijana, postade žalosna i 
mrka. Pokisle kozice žurile su se k toru, a se- 
ljaci su s praga koliba gledali, kako kiša pada, i 
mrmljali: 

»Došla je ova kišetina da pokvari lijepo vri- 
jeme« . . . 

»Sagnjit će nam žito, ako ovako nastavi . . .« 

»Pokvarit će nam procvjetale breskve i tre- 
šnje . . .« 

»Ko je i zvao ovu dosadnu kišu na naše 
slavlje?« 

Kad je Kišica čula sva ova predbacivanja, po- 
vrati se srdita i bijesna k majci — gospođi Obla- 
čim. 

»Zlostavljali su me i psovali oni grubi divljaci. 
Hoću da me djed Pljusak i baka Oluja osvete 
i da ih kazne. Hoću da uguše ljude i da potope 
usjeve.« 

»Oh, oh, Kišice . . .,« reče majka Oblačina, 
»šuti, šuti, dijete! Djevojčice ne smiju izustiti 
takve osvetne riječi! A zatim ... da si me poslu- 
šala, to ti se ne bi bilo dogodilo. Govorila sam 
ti, da se strpiš, dok dođe tvoje vrijeme. Kad bu- 
deš i ti mogla pomoći ljudima, vidjet ćeš, kako 
ćeš biti dobro primljena.« 

»Doista?« reče Kišica. »Odsad više ne idem,, 
dok me ne budu zvali i molili.« 

I doista nije se više pojavila na prozoru niti 
pazila na zemaljske stvari. S majkom Oblačinom 
i stricem Vjetrom krenula je na lijepo putova- 
nje po nebu, ali tako visoko, visoko, visoko, da 
kad tamo putuju vjetar, oblaci i kiša, ljudi ih 
niti ne vide. 

U lipnju — skoro iza tri mjeseca putovanja 
— vratiše se kući. 

»Oh, oh,« pomisli Kišica, »pogledat ću kroz 
prozor, da vidim, šta sada rade dolje ljudi.« 

Kako li je zemlja bila izmijenila svoj izgled 
od onih prvih dana travnja! Stabla, kojima su 
onda_grančice izgledale kao čipke i vezovi, sad 
su bila pokrita gustim, jednoličnim lišćem. Tra- 
va je bila visoka, žetva se približavala. Ali jer 
su Sunce i njegova djeca od travnja neprestano 
radili i zalazili u svaki najzabitniji zakutak, ze- 
mlja je sada izgledala suha, ofurena, uvenula. 
Trava se počela sušiti, nedostajalo je vode za 
natapanje vrtova, klasje nije moglo da nabubri, 
kozice su požudno tražile bunare s vodom, a i 
pastiri su pod pritiskom sparine šutjeli . . . 

Sa praga koliba seljaci su gledali prema nebu: 

»Pravi blagoslov bi bila jedna kišica . . .« 

»Jedna kiša bi dostajala da nabubri klasje . . .« 

»Ako nastavi ovo sunce i ova suša — bit ćemo 
upropašteni . . .« 

Kišica se na prozoru svoje kuće veselila: 

»Slušaj, slušaj, šta vele ljudi!« 

Djed Pljusak reče: 

»Kišice, hoćeš li da pođemo?« 

»Da, da!« usklikne Kišica i zaplješće rukama. 

Djed Pljusak uzme je na leđa i za čas, prije 
nego što bi ljudi mogli izmoliti Zdravomariju, 
počelo je da pljušti kao iz kabla i da kiša ćur- 
kom pada na suhu i žednu zemlju. Polja i livade 
su je pili i srkali, iscrpljeni potočići zagrgoljiše, 
a činilo se, da su seljaci dozivali i pozdravljali 
vodu. Djeca su širila ruke, da dohvate koju ka- 
plju one blagoslovene kiše i tapkala nožicama 
po mlakama. 


Svako biće — čovjek, životinja, stablo, cvijet 
— uživalo je i blagosiljalo slađenu vodicu. 

»Sada je dosta! Ja idem,« reče djed Pljusak. 

»Ali ja se zabavljam! Ostat ću još malo . . .,« 
reče Kišica. 

Radovala se, da može praviti hiljadu igrarija: 
čistila je živice uzduž puteva i činila da postanu 
sjajne i zelene. Zabavljala se napunjajući hilja- 
dama kapljica paukove mreže i tad je paučina 
izgledala puna dijamanata. Zabavljala se jureći 
i pjevuljeći kroz žljebove . . ., a nadasve je uži- 
vala slušajući, kako svak ponavlja na svoj na- 
čin: 

»Oh, blažena ova kiša! Oh, koja lijepa kiša!« 

Ali pri koncu dana dogodi se nešto najljepše 
za Kišicu. 

Pred zalaz sunca, kad je Kišica trusila zadnje 
svoje kaplje, sva Sunčeva djeca — Zlaćana zraka, 
Sunčevo milovanje, Dražest ... — izletješe van 
kao čopor psića, koji su čitavi dan bili prive- 
zani lancem, nestrpljivi i željni da se protrče i 
razgalame. Pođoše do Kišice i pozvaše je, da se 
s njima poigra. Svi su se uhvatili za ruke i sta- 
vili Kišicu u sredinu pjevajući: 

»Gledaj gore, gledaj dolje, 
svud je pravi raj; 
igraj se do mile volje 
i cjelov nam daj . . .« 

A šta su međutim vidjeli ljudi sa zemlje? Vi- 
djeli su prekrasnu — Dugu. 

I odtada uvijek kad Kišica i Sunčeva djeca za- 
jedno igraju — a to se često događa — ljudi 
vide Dugu i blago se smiješe igri . . . 

PAOLA LOMBROSO CARRARA 


NJEGA LICA I PUTI 

Beznjegejest mladost rugoba trajna, 
Sa njegom jest mladost ljepota bajna 

Razlika u izgledu istog lica: 



Bez njege Prolazna njega Redovita njega 

Kroz stoljetna iskustva preporučamo za njegu lica ono 
što je uistinu najbolje za njegu masnog lica, a to jest 

MANDULA CREMA ZA LICE 

koja čisti lice od nabora, bobuljica, prištića, Ušaja 
i od sunčanih pjega. Cijena lončića Din 15'— . Novo- 
derma sapun Din 10'—. Proizvodi i stavlja u promet 
stara g. 1599 osnov. KAPTOLSKA LJEKARNA SV. 
MARIJE, ljek. V. Bartulić, Zagreb, Dolac kraj Tržnice 


V Tvrdoglavost i lijenost su dva slaba svojstva! 

Mnogo toga bi se dalo popraviti, da ljudi nisu lijeni i tvrdoglavi. 
Vi ste takav! Vi dobro znate, da je Radenska kiselica vanredna za 
piti, za zdravlje dobra, te liječi mnogu bolest, dok nije jako zasta- 
rjela, pa ipak još do danas niste poslali svoju adresu na jednoj do- 
pisnici, da Vam se pošalje cjenik za dobavu kiselice, opširnu brošuru 
o njoj, te kupališni (banjski) prospekt. Sve dobijete badava! Ne bu- 
dite tako lijeni, radi se o Vašemu zdravlju i dobrom osjećanju. Poša- 
ljite još danas svoju adresu na: Kupalište i Lječilište Slatina Radenci, 
Slovenija. Glavni zastupnik za Zagreb i okolicu: Ljubljanska ulica 5. 
Telefon 36-31. 



GOSPOĐO! 

Ne budite neprijatelj sama sebi. Oboljenja kod; 
mijene i boli kod mjesčnog pranja .(menstruacije) 
ublažit će »HERSAN ČAJ«. 

Smeta li Vas gojaznost (debljina)? Želite li 
biti vitki? Onda možete upotrebiti »HERSAN 
ČAJ«. 

Zašto da trpite boli kod reumatizma i kosto- 
bolje (gichta), kada to nije potrebno. »HERSAN 
ČAJ« je sredstvo, koje Vam može olakšati muke. 

»HERSAN ČAJ« pomaže kod arterio-skleroze 
i hemoroida (šuljeva). Zar zbilja ne znate još, 
da je »HERSAN ČAJ« kod obolenja želuca, je- 
tara i bubrega dobro sredstvo? 

»HERSAN ČAJ« dobiva se u svima ljekar- 
nama, brošuru i uzorak razašilje besplatno ^ 
RADIOSAN, Zagreb, Kovačevićeva ulica 2. 

JU> Sate 


Na modernoj gradnji. Graditelj 
{radnicima): »Prestanite odmah s da- 
ljim radom! Prema nacrtima čini mi 
se, da smo ionako napravili već tri 
kata više.« 

IP r e d r a d n i k: »Ništa zato. Glav- 
no je, da se radi!« 

Obilazno. A.: »Baš je oduran lijek, 
što ga moram uzimati!« 

B.: »Tome je lako doskočiti. Daj 
ga jednostavno kokoši!« 

A. : »Kako? Kokoši?« 

B. : »Da. A onda pojedi kokoš!« 

Na koncu školske godine. Otac 

(sinčiću, koji je donio slabu ocjenu iz 
škole): »Znaš li ti, što se događa s 
dječacima, koji ne uče marljivo?« 

Sinčić: »Znam. Moraju se ka- 
snije bogato oženiti!« 

Poslovni interesi. Sudac: »Što? 
Pa vi ste i opet tu? 

Optuženi: »Žalibože, ali to tra- 
že moji sezonski poslovni interesi!« 

,S u d a c: »Kako da to razumijem?« 

Optuženi: »Lijepo! Ljeti se hla- 
dim od žege po seoskim šljivicima, 
a zimi se grijem u kaznionicama.« 

Skupa pomoć. Milostiva: »Do- 
bro, primam vas! Ali četiri stotine 
dinara plaće ipak mi se čini mnogo. 
Koliko biste tražili, ako bi vam moja 
kćerka pomagala?« 

Služavka: »Onda pet stotina 
dinara!« 

Na izbor. Agent: »Izvolite kupiti 
srećku?!« 

Lov r i ć: »Hvala. Ne trebam je! 
Ja ionako ne želim, da štogod dobi- 
jem . . .« 

Agent: »O, molim lijepo, imam 
ja i takvih!« 

Među časnicima. Prvi: »Ja vam 
velim, da su mnogo bolji oženjeni 
vojnici od neoženjenih!« 

Drugi: »Ali zašto?« 

Prvi: »Oženjeni barem znadu, da 
moraju slušati!« 

Senzacija. A.: »Eto! Gotovo sav 
ovogodišnji krumpir morat će se po- 
bacati u vodu.« 

B.: »Zar je tako pokvaren?« 

A.: »To ne. Ali ga se mora baciti 
u vodu, da se kuha.« 


Iz škole. Profesor: »Ako ho- 
ćete, gospodo slušaoci, večeras pro- 
matrati velikog medvjeda, onda do- 
đite u moj stan!« 

Nemilosrdan suprug. Nekom mla- 
dom suprugu razboljela se žena. On 
joj prilazi sa nekoliko praznih lonaca 
pokupljenih u kuhinji, pa je upita: 

»Draga dušice, pokaži mi, u kojoj 
posudi treba da skuham jaja na me- 
kano?« 

Na to pitanje odgovara mu mlada 
ženica jetko: 

»Baš me ni malo ne štediš! . . . Zar 
ne znaš, da mi je liječnik zabranio 
svako umno naprezanje, dok sam bo- 
lesna?« 

Sretan par. Došao netko u goste 
obitelji, koja je udala svoju kćer za 
nekog mladog činovnika: 

»No kako naša Jela živi sa svojim 
mužem? Da li su sretni?« 

»O da, vrlo sretni!... Štogod po- 
žele, mi moramo odmah da im naba- 
vimo . . .« 

Preporuka. A.: »Vi dakle tvrdite, 
da ste deset godina neprekidno bili 
na istom mjestu. A zašto ste ga onda 
ostavili?« 

B.: »Predsjednik republike me je 
pomilovao.« 


ŠAH 

Problem broj 25 



dinja/tajo 


8. lipnja. — Konferencija za ra- 
zoružanje u Ženevi primila rezo- 
luciju, kojom se osiguran nasta- 
vak konferencije, samo Italija se 
ustegla od glasovanja. 

9. Čehoslovačka i Rumunjska pri- 
znali Sovjetsku Rusiju u ime Male 
Antante. 

10. Jevtić u Parizu na službenom po- 
sjetu francuskoj vladi. 

11. U Španjolskoj nastao oštar spor 
između središnje vlade i auto- 
nomne katalonske vlade. 

12. Zakonom o američkoj carinskoj 
reformi postao je Roosevelt pra- 
vi carinski diktator, jer može po 
volji sklapati carinske ugovore s 
drugim državama. 

13. Njemački ministar Goebbels u 
Varšavi. 

14. Hitler i Mussolini sastali se u Ve- 
neciji. 

15. U Arabiji sklopljen mir između 
zaraženih vladara Ibn Sauda i je- 
menskog Imama: Ibn Saud ostao 
pobjednik. 

16. U Poljskoj zabranjena narodno- 
socijalistička (poljska fašistička) 
stranka. 

17. Potkancelar Papen napao hitle- 
rovskog ministra Goebbelsa i 
pretjerani hitlerizam uopće, pa 
kažu, da iza Papena stoji Hinden- 
burg i njemačka vojska, te da 
prijeti mogućnost, da Hitler iz- 
gubi vlast, a onda bi morao po- 
bjeći u Italiju k svom prijatelju 
Mussoliniju. 

18. U Bukureštu se sastala konfe- 
rencija Male Antante. 

19. Barthou, francuski ministar vanj- 
skih posala, sastao se u Beču s 
Dollfussom. 


Ilica 138 <2> «u«n8 

IUCA128 -telefon i L ,cAf2B 


D 0 B R I J A N 


LOVI RIBU 



Sa udicom čika 
čeka već tri sata, 
a nijedna riba 
udicu ne hvata! 



To ne može čika 
od stida podnijeti, 
zato hitrim skokom 
k ribarnici leti. 



Tu će on da kupi 
za velike pare 
dvije ribe krasne 
ali vrlo stare. 



I onda će mirno 
dočekati ljude, 
da se lovu silnom 
i dive i čude . . . 

VODOPAD JANKOVAC 


Desno .-PLANINARSKA KUĆA NA 
JANKOVCU, KOJU JE PODIGLO 
HRVATSKO PLANINARSKO DRUŠTVO 
„JANKOVAC" IZ OSIJEKA POD 
V O D S T V OM ADVOKATA DRA K. 
F1RINGERA. POSVETU JE KUĆE 
OBAVIO 3. LIPNJA OVE OODINE 
ŽUPNIK FR. PIP1NIĆ U PRISUSTVU 
3000 PLANINARA 


LOGOGRIF 



LOVAČKA KUĆA NA JANKOVCU 



ANAGRAM LOGOGRIF 


U Grčkoj gora 
pokraj mora; 
grad u Njemačkoj 
državi Saskoj. 


Sve poljane, njive, doli 
ovim jesu pokrivene . . . 
Oganj ovaj svakog boli, 
pred njim svaki život vene. 


To je neka stara mjera, 
njom se mjere samo drva . . . 
tom Slavenu vjek je prva 
domovina, Čvrsta vjeral 


iiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiniiiniiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiHiiiiiiiiiiiiiiiiioi; 



KRUŽNA PUTOVA.NJA. 

po Sredozemnom, Jadranskom i Crnom moru 
FRANCUSKA, MAROKO, 

GRČKA, TUNIS, 

ŠPAN1JA, EGIPAT, 

ITALIJA. PALESTINA 

ALŽIR, SOVJETSKA RUSIJA 

sa iznimno na tu prugu uvrštenim prekomorskim kolosima, 
Nastupi putovanja u mjesecima: Mart, April, Maj, Juli, August. 
Septembar. — Besplatne informacije izvolite zatražiti kod : 

,,ITALIA“ - „COSULICH" 

GLAVNA ZASTUPSTVA ZA JUGOSLAVIJU 

ZAGREB, TRG KRALJA TOMISLAVA 13* TELEFON 28-41 

Ilustrovani tjednik » Obitelj * izlazi svake nedjelje. Pretplata 30 Din na tri mjeseca, za inozemstvo 4 dolara godišnje. Pretplata se plaća unaprijed 
Rukopisi se ne vraćaju . »Obitelj* izdaje Konzorcij Kuća Dobre Štampe. Za izdavača i uredništvo odgovara Dr Josip Andrić, glavni urednik » Obitelji * 
Zagreb, tenkova 1. Adresa uredništva i uprave »Obitelji* : Zagreb, Trg Kralja Tomjslava 21. Telefon 54-17. Ček. rač. pošt. šted. br. 33.536 
» Obitelj “ se tiska u Tiskari Narodnih Novina u Zagrebu. Za tiskaru odgovara V. Kirin , Deželićeva tit. 2. 


Slika na naslovnoj strani: “Dr Alofzije Siepinac zagrebački nadbiskup - 

koadfutor. — Foto Jungvirt, Ilica 34 

Na đačkim 
pravnicima 


O, KAKO JE LIJEPO JAHATI NA KONJU 
I IGRATI SE LOVCA l 


Dolje: PORED LOPTE I MAČKA JE ČESTO VRLO ZABAVNA NA LJETNIM 
PRAZNICIMA. SVAKAKO ZABAVNIJA OD ŠKOLSKE KNJIGE 


ŠKOLA JE SVRŠILA I DVA SE 
BRATA S DOBRIM SVJEDODŽBA- 
MA VRAĆAJU ŽELJEZNICOMU 
SVOJE RODNO SELO 


Gorie : 
TREBA 
POMAGA- 
TI OCU U 
POSLU 1 


ZA DUGOTRAJNIH IGARA VRLO DOBRO PRIJA ČAŠA MLIJEKA 

Desno: O, KAKO JE SLADAK RUČAK POD VEDRIM NEBOM U SEOSKOM 

DVORIŠTU1 



